Фәнил Ғабдулла улының коллекцияһын төрлө ҡоштар, кеше буйлы хайуандар, айыуҙар менән эскәмйә һәм башҡа һындар биҙәй.Ә һеҙҙең яҡта Фәнил кеүек алтын ҡуллы кешеләр бармы?\nӘжекәй ауылында һөнәренә ысын мәғәнәһендә тоғро, мауығыусан кеше йәшәй. Бөгөн һүҙебеҙ тирә-яғында матурлыҡ булдырған, һәр әйберенә күңел йылыһын һалып эшләгән оҫта хаҡында булыр.\nФәнил Ғәтиәтуллин үҙе тураһында бик үк һөйләп бармай. Әммә уның ижади кеше икәнен аңлау өсөн ихатаһына инеү ҙә етә. Төп хужалыҡ ҡаралтылары һәм йорт яны биләмәһе уның ҡулдары менән төҙөкләндерелгән, тейешле тәртиптә тотола. Ихатала беседка янында ағастан эшләнгән болан өйөрө ҡаршы ала, өйгә ингән ерҙә ботаҡтарҙан семәрле эскәмйәләр ҡуйылған – быларҙың барыһы ла оҫтаның ҡулдары “алтын” икәнен әйтеп тора.\nФәнил Ғәтиәтуллин күп балалы ғаиләлә тыуып үҫкән. Ата-әсәһе колхозда эшләгәнлектән, хужалыҡта иртә хеҙмәткә өйрәнергә тура килә. Әйткәндәй, ул осорҙа күп тиҫтерҙәре өсөн был ҡәҙимге күренеш була. Ихата тирәһендә мәшәҡәттәр күп, әммә ул атаһының ауылдаштарына тәҙрә рамдары, йөҙлөктәр һәм хатта йорт йыһаздары эшләгәнен һәр ваҡыт күреп йөрөй. Шулай итеп, атаһының оҫталығы улына мираҫ булып ҡала.\nМәктәпте тамамлағандан һуң йыл ярым колхозда эшләй. Армияла хеҙмәт итеп ҡайтҡандан һуң, Башҡорт дәүләт педагогия институтының художество-графика факультетына уҡырға инә. Ул ваҡытта ағаһы нәҡ ошо уҡыу йортон тамамлай һәм йәш егет уның эштәренән илһамлана. Талдан үреү серҙәренә төшөнөп, диплом эшен ошо тема буйынса яҡлай.\nУҡыу йортон тамамлағандан һуң, Фәнил Ғабдулла улы өс йыл Оло Аҡа мәктәбендә рәсем һәм һыҙым буйынса уҡытыусы була. Һуңғараҡ илдәге үҙгәрештәр шауҡымы уны үҙен икенсе йүнәлештә һынап ҡарарға мәжбүр итә: крансы, төҙөүсе, урмансы булып эшләй. Йылдар уҙа, тик ағас эшенә ҡыҙыҡһыныу һүрелмәй – бөтә буш ваҡытын ул оҫтаханала үткәрә: йорт йыһаздары, өй кәрәк-яраҡтары әҙерләй. Ауылдаштары ла мөрәжәғәт итә.\nАғас эше оҫтаһы тураһындағы хәбәр районға тиҙ тарала. Һәм ул балалар шифаханаһы өсөн ағастан алты фигураға тәүге заказ ала. Ҡәҙимге ағасты скульптураға әүерелдереү процесы уны ныҡ мауыҡтыра. Шулай итеп уның был эше тормошондағы иң мөһим шөғөлдәрҙең береһенә әйләнә.\n– Ағастан һын киҫеү – ул нескәлек һәм таҫыллыҡ талап иткән оҙайлы процесс. Бер әйберҙе эшләүгә ике аҙна, ә ҡайһы берҙә, ҡатмарлығына ҡарап, унан да күберәк ваҡыт китә, – тип һөйләй оҫта.\nУның бер кемгә лә бирмәй торған эштәре лә бар. Уларҙы үреп яһалған ҡойма менән уратып алынған ихаталарында күрергә мөмкин. Фәнил Ғабдулла улының коллекцияһын төрлө ҡоштар, кеше буйлы хайуандар, айыуҙар менән эскәмйә һәм башҡа һындар биҙәй.\nИзделиелар өсөн материалды үҙе эҙләй: төпсөк, кәкре ағас, ел ауҙарған ағас олоно. Бындай әйберҙәрҙе ҡайҙан табырға мөмкин булыуын ҡайһы берҙә халыҡ әйтеп ебәрә, ҡайһыларын таҡта ярыу урындарынан үҙе һатып ала.\nОҫта ҡулында ағастан ғына түгел, тимерҙән дә мөғжизәле әйберҙәр барлыҡҡа килә, ә уның нигеҙен таштан һала. Мәҫәлән, Әжекәй ауылына ингән ерҙәге стеланың проектын ул төҙөгән, тимерҙән яһалған иң ҙур эш – ҡанаттарын йәйгән дүрт метрлыҡ бөркөт. Шулай уҡ оҫта бер нисә йыл буйына боҙ ҡаласыҡтарын биҙәү һәм төҙөү менән шөғөлләнә.\nУл күп тапҡыр район, республика кимәлендәге күргәҙмәләрҙә ҡатнаша. Ағымдағы йылда “Дуҫлыҡ гөлләмәһе” фестивале барышында республика халыҡ ижады үҙәгенән килгән комиссия уның оҫтаханаһындағы эштәрен баһаланы һәм халыҡ оҫтаһы исеменә лайыҡ тип тапты.\nҺөнәрсене бөтә яҡлап ҡатыны Айгөл Ғәтиәтуллина илһамландыра һәм ярҙам итә, уның мауығыуын хуплай. Ул да – рәссам, Балалар сәнғәт мәктәбендә балаларҙы һүрәт төшөрөү серҙәренә өйрәтә. Ҡайын туҙынан әйберҙәр эшләй, тормош иптәше менән бергәләп этюдтар яҙа.\nУларҙың һәр ижадында – ҡабатланмаҫ колорит һәм күңел йылыһы. Бындай матурлыҡты бары кеше ҡулдары ғына булдыра ала.


Шүлгәнташта яңы һүрәттәр тапҡандар - Bash.News\nШүлгәнташта яңы һүрәттәр тапҡандар https://bash.news/news/100443_shlgntashta_yay_rttr_tapandar\n11 июл 2019, 21:42\nШүлгәнташта йәнә көтөлмәгән табыш. Тәбиғәт ҡурсаулығының ғилми хеҙмәткәрҙәре мамонтҡа оҡшатып төшөрөлгән яңы һүрәткә юллыҡты. Был юлы табыш мәмерйәнең төпкө залдарында түгел, ә ҡапҡаһы янында урынлашҡан. Әле Шүлгәнташта Мәскәү ғалимдары тикшереү уҙғара. Улар менән БСТ каналы хәбәрсеһе Азат Ғәлиуллин осрашты.\nШүлгәнташтың был ҡапҡаһы аша үтергә теләмәүселәр һирәктер. Сөнки уның артында мәмерйәнең меңдәрсә йыл иҫәпләнгән хазинаһы һаҡлана. Тик был ишектәр аша тәбиғәт ҡурсаулығы хеҙмәткәрҙәре һәм фәнни экспедиция ағзаларына ғына үтергә ярай. Үҙенсәлекле асышты республиканың төп телеканалында күрһәтеү өсөн беҙҙең ижади төркөмгә инеү мөмкинлеге бирелде.\nШүлгәнташта алып барылған ғилми тикшеренеүҙәр һөҙөмтәһендә, ғөмүмән 200-ҙән ашыу һүрәт табылған. Барыһы ла төпкө залдарҙа. Ә мәмерйәгә ингән урын бығаса иғтибарға алынмаған. Ҡурсаулыҡ хеҙмәткәрҙәре үҙенсәлекле табышҡа юллыҡҡандан һуң, Мәскәү дәүләт университеты археологтары ла ҡыҙыҡһыныу белдерә. Ғалимдар фекеренсә, мамонтҡа оҡшатып төшөрөлгән һүрәттәр Франция һәм Испаниялағы мәмерйәләрҙә лә йыш осрай, шуға ла был яңылыҡ Шүлгәнташты яңы кимәлгә күтәрә.\nЮлия Кузьминова, «Шүлгәнташ» мәмерйәһен өйрәнеү буйынса фәнни экспедиция ағзаһы (Мәскәү ҡалаһы): “Шүлгәнташтағы һүрәттәр Башҡортостан һәм Франко-Кантабрия төбәктәренең уртаҡлығын билдәләй. Йә иһә палеолит дәүерендә йәшәгән кешеләрҙең бер-береһенә бәйлелеге күҙәтелә. Быға хатта, араларҙың меңдәрсә саҡрым булыуы ла кәртә түгел”.\nҒалимдарға асыҡлайһы серҙәре алда әле. Өҫтәүенә, ошоға оҡшаш һүрәттәр быға тиклем дә төпкө залдарҙа табылған. Асыштарҙың һуңғыһы дөйә һүрәте булды.\nКиләсәктә туристар ҙа Шүлгәнташтағы был һүрәттәрҙе лә ҡарай аласаҡ. Урында тарихи-мәҙәни комплекстың асылыуы көтөлә.\nКиләһе йыл комплекс эшенең беренсе этабы тамамланасаҡ. Ул ваҡытҡа тиклем экспозицияларҙың тулыланыуы ла ихтимал. ЮНЕСКО-ның Бөтә донъя мәҙәни мираҫына дәғүә иткән ҡурсаулыҡтың сиселмәгән серҙәре бихисап әле тигән фекерҙә ғалимдар.


Ҡорбан байрамы мөбәрәк булһын!\n31 Июль 2020, 09:14\n31 июлдә мосолмандар Ҡорбан ғәйетен билдәләй. 9-сы зөлхизә (30 июль) – Ғәрәфә көнө. Ошо көндө Ер шарының төрлө илдәренән ислам диненең бишенсе терәге булған хаж ғибәҙәтен үтәргә ниәт итеп килгән хажиҙар Ғәрәфәт тауында тороп доға, истиғфар (ғәфү һорау) ҡылып, тәлбиә (ләббәйкә) әйтеп, хаж ғибәҙәтенең икенсе фарызын үтәй. Ошо көндә ураҙа тотоу бик сауаплы, сөнки хәҙистә: “Ғәрәфә көнөндә ураҙа тотҡан кешенең ошонан алдағы һәм һуңғы йылдарҙағы (ике йыллыҡ) гонаһтары юйылыр”, – тиелә.\n31 июлдә мосолмандар Ҡорбан ғәйетен билдәләй. 9-сы зөлхизә (30 июль) – Ғәрәфә көнө.\nОшо көндө Ер шарының төрлө илдәренән ислам диненең бишенсе терәге булған хаж ғибәҙәтен үтәргә ниәт итеп килгән хажиҙар Ғәрәфәт тауында тороп доға, истиғфар (ғәфү һорау) ҡылып, тәлбиә (ләббәйкә) әйтеп, хаж ғибәҙәтенең икенсе фарызын үтәй. Ошо көндә ураҙа тотоу бик сауаплы, сөнки хәҙистә: “Ғәрәфә көнөндә ураҙа тотҡан кешенең ошонан алдағы һәм һуңғы йылдарҙағы (ике йыллыҡ) гонаһтары юйылыр”, – тиелә.\nҒәйет ҡорбаны байрамдың өс көнөндә салына. Ошо өс көндә кемдең ҡорбан салырға мөмкинселеге бар, шулар өсөн был ғибәҙәт – важиб. Һәр бер өй (ғаилә) йыл һайын Ҡорбан байрамы көндәрендә бер ҡорбан салырға тейеш. Әгәр кеше финанс яғынан ауыр хәлдә йәки сәфәрҙә икән – был ғәмәл важиб түгел. Ҡорбанға һарыҡ, кәзә, һыйыр салына. Кәзә 1 йәштән үтергә тейеш, һарыҡ та шулай, әммә кәүҙәһе ҙур булһа, 8 айлыҡ һарыҡ та мөмкин. Һыйыр малын 7 кеше (ғаилә) сала ала, әммә етеһенең дә ниәте ҡорбан итеү булырға тейеш.\nВажиб ҡорбан ошо өс көндә генә салына. Ғәйет намаҙынан һуң ҡорбан салыу мәсеттәр булған ауылдар өсөн шарт. Ҡорбанлыҡ мал зәғиф, сатан, һуҡыр, үтә ябыҡ, ауырыу булырға тейеш түгел. Көйҙөртөлгән мал да ярай. Әгәр малдың ҡолағының яртыһынан күбеһе инәү һалыу өсөн ҡырҡылған булһа, ярамай. Әгәр яртыһынан аҙырағы, өстән бер өлөшө ҡырҡылһа – ярай.\nҠорбанды салыу – ғибәҙәт, Аллаһҡа яҡынайыу. Шуға уны үҙ ҡулығыҙ менән салыу хәйерле. Имамды, мулланы – кемделер көтөргә кәрәкмәй. Ҡорбан итен ҡасан ашатһаң да була. Нәҡ ошо көндә ашатыу фарыз, тигән шарт юҡ. Ҡунаҡ йыйып ашатыу шарт түгел, кәрәк икән, итен тотош таратып та бирә ала, үҙенә лә ҡалдыра ала.\nҒалимдар иһә ҡорбан итен 3 өлөшкә (бер өлөшөн – ғаиләһенә, 1 өлөшөн – кешегә таратырға, 1 өлөшөнә ҡунаҡ саҡырырға) бүлергә тәҡдим итә. Итте күберәк кешегә таратһаң, сауабы ла ҙурыраҡ була.\nИлдә, республикала һәм районда коронавирус менән киҫкен хәлгә бәйле, ҡала һәм район мәсеттәрендә Ҡорбан ғәйеттәре үткәрелмәйәсәк. Был ҡарар халыҡтың хәүефһеҙлеген тәьмин итеү маҡсатында ҡабул ителде. Шуның өсөн, хөрмәтле дини ҡәрҙәштәр, Ҡорбан байрамына арналған хөтбәне 31 июлдә иртәнге сәғәт 8-ҙә онлайн режимда ҡарарға саҡырабыҙ. Уны Баймаҡ телевидениеһының “Бәйләнештә” селтәрендәге сәхифәһендә түбәндәге һылтанма буйынса ҡарай алаһығыҙ:\nҠорбан байрамы мөбәрәк булһын, мосолман ҡәрҙәштәр!\nХәлил хәҙрәт Танһыҡҡужин, райондың имам-мөхтәсибе.


Беренсеһе, әлбиттә, сит ил стандарттарына яраҡлашырлыҡ анализ эшләү мөмкинлеге булмауы. Заманса лаборатория Мәскәүҙә генә һәм йүнселдәргә унда йөрөү ҡиммәткә төшә. Икенсенән, беҙҙең бал, хеҙмәт көсө күп ҡулланғанлыҡтан , ҡиммәт. Өсөнсө һәм төп проблема беҙҙең татлы ризыҡта антибиотиктар күп. Ә ундай балды сит илдәр хәҙер алып бармай. Антибиотикты йыш ауырыған нәҙекәйбилдәрҙе дауалау өсөн күп ҡулланабыҙ. Ә уларҙың ауырыуына сәбәптәр күп. Шул уҡ ситтән индерелгән бал ҡорттары менән дә вирустар тарала. Тиҙҙән был баш-баштаҡлыҡҡа сик ҡуйыла, тип ышандыра депутаттар. Республика парламенты ситтән бал ҡорттары индереүҙе күҙәтеүсе закон проекты тәҡдим итте. Һуңғы ултырыштарҙа ул ҡабул ителер тип көтөлә. Кемдән һәм нимәнән һаҡлаясаҡ был ҡануниәт бал ҡорттарын?


Якшин Исмәғил Миңеғол улына! (Аургазинский район) | Министерство сельского хозяйства Республики Башкортостан\n» Якшин Исмәғил Миңеғол улына! (Аургазинский район)\nЯкшин Исмәғил Миңеғол улына! (Аургазинский район)\n“Урал” ауыл хужалығы кооперативы идараһы, ветерандар советы хөрмәтле Якшин Исмәғил Миңеғол улын 70 йәшлек юбилейы менән ихлас күңелдән ҡайнар ҡотлай!\n1950 йылдың 8-се апрелендә колхозсылар Миңеғол һәм Гөлнисә Якшиндар ғаиләһендә икенсе бала булып улдары Исмәғил донъяға тыуа. Миңеғол Аҙнабай улы биш йыл Бөйөк Ватан һуғышында ҡатнашып, батырлығы өсөн орден-миҙалдар менән наградланған фронтовик, Гөлниса Хәмиҙулла ҡыҙы “1941 – 1945 йылдарҙағы Бөйөк Ватан һуғышында маҡтаулы хеҙмәте өсөн” миҙалы менән бүләкләнгән тыл хеҙмәткәре. Бөгөнгө юбилярҙың тыуған йылы ҡәһәрле һуғыш бөтөүгә ни бары биш йыл уҙған ваҡытҡа тура килә, әммә бар илдәге кеүек тормош ауыр, мохтажлыҡ кисергән мәлдәр, икмәккә туймаған саҡтар. Шулайҙа йәш ғаилә бәхетле, сөнки илдә тыныслыҡ, балалар тыуа, алда уларҙы үҫтереү, уҡытыу, оло тормош юлына сығарыу өсөн ал-ял белмәй эшләү мәшәҡәттәре. Ә балалар ысынлап та ата-әсәләренә рәхмәтле булып үҫтеләр.\nИсмәғил ағай Мораҙым урта мәктәбен тамамлай, унан һуң 1967-1968 йылдарҙа Первомайский СПТУ-да тракторсы һөнәрен үҙләштерә. 1970-1972 йылдарҙа Совет армияһы сафында хәрби бурысын үтәй. 1969 йылдан колхозда тракторист булып хеҙмәт юлын башлай һәм 35 йыл буйына колхозыбыҙҙа һайлап алған һөнәренә тоғро булып тракторҙа эшләй. Исмәғил Миңеғол улы күп йылдар кукуруз, көнбағыш сәсте. Ваҡытында уларҙы сүп-сарҙан эшкәртеп, рәт араһына ашламалар кертеп, йылда мул уңыш алырға үҙ хеҙмәт өлөшөн индерҙе. Бик оҙаҡ йылдар мәрхүм Әхмәт Рамазанов ағай менән икәүләп ЖРС-4,9 иген сапҡысы менән бар колхоз игендәрен яҫмаға һалып, ул саҡтағы 12-18 комбайнға эш өлгөртә инеләр. Бесән ваҡытында Исмәғил ағайға беркетелгән күбә ҡойғос ПК-1,6 һәр ваҡыт төҙөк булды, был техниканы ҡуллана башлағас, күпме ҡул көсө, балалар ярҙамы мохтажлығы кәмене. Һәр ваҡыт эште еренә еткереп намыҫлы эшләнегеҙ, Исмәғил ағай. Һеҙгә беркетелгән трактор, уға тағылған ҡоралмалар һәр ваҡыт төҙөк, ҡараулы ине, иптәштәрең алдында һәр ваҡыт абруйлы булдың. Шуға ла 1994 йылды йәш белгестәр уҡып ҡайтҡансы, тракторҙар буйынса механик булыуыңды һораныҡ, ул эште лә ике йылдан артыҡ намыҫлы итеп башҡарып сығарҙың. Тырыш хеҙмәтегеҙ колхоз идараһы тарафынан күп маҡтау ҡағыҙҙары, рәхмәт хаттары менән баһаланды.\nҺеҙҙең Хәлимә Хәмзә ҡыҙы менән төҙөгән ғаиләгеҙ бына инде 48 йыл татыу, тормош йөгөн бер төптән тартҡан ныҡлы ғаилә. Тырышлыҡ, татыулыҡ, ғаилә ҡотон һаҡлау кеүек сифаттар һеҙҙең бар балаларығыҙҙа бар. Ильфат, Хәлиҙә, Сәлимгәрәй матур итеп уҡып, үҙҙәрен күңелдәре ятҡан эштәрендә таптылар. Һәр береһе ғаиләле, һеҙҙе ейән-ейәнсәрҙәр менән шатландыралар. Бөгөнгө көндә балаларҙың иҫән-аман эшләүҙәре, 3 ейәнегеҙ, 4 ейәнсәрегеҙ Һеҙҙең иң ҙур ҡыуаныстарығыҙ!\nХөрмәтле юбиляр, Исмәғил Миңеғол улы! Һеҙгә ҡаҡшамаҫ ныҡлы һаулыҡ, бәхет, уңыштар, балаларығыҙҙың изгелеген, шатлыҡ-ҡыуаныстарын күреп тормош иптәшегеҙ Хәлимә Хәмзә ҡыҙы менән бәрәкәтле, имен тормошта оҙон, тигеҙ ғүмер кисереүегеҙҙе теләйбеҙ.


Башҡорт милли музыка ҡоралдарында уйнаусылар Силәбелә оҫталыҡ дәрестәре менән сығыш яһай\nБороңғо музыка ҡоралдары ярҙамында тотош халыҡ тарихын өйрәнеү мөмкинлеге бар. Силәбеләргә был йәһәттән Рәис Низаметдинов менән Илдар Шакир ярҙам иткән.\nБөтә ҡитғаларҙы тиерлек урап сыҡҡан моң эйәләре өсөн бындай оҫталыҡ дәрестәре ойоштороу тәүгеһе түгел. Виртуоз музыканттар Һарытау өлкәһендә лә моң һәм рух тарата. Көньяҡ Урал милләттәштәребеҙҙе башҡорт халҡының милли һәм мәҙәни мираҫын тоғро һаҡлаусы төбәк булараҡ ҡыҙыҡһындыра. Силәбе тарафтарында өзләү һәм мөнәжәт әйтеү киң үҫеш алған.\nИлдар Шакир, «Йатаған» этно -төркөмө етәксеһе: «Риүәйәттәр,тарихи һәм ижтимағи ваҡиғалар аша үткәндәрҙе барлай алабыҙ. Күп тарихи ваҡиғаларҙы беҙ белмәйбеҙ. Бөгөн уларҙы өйрәнеп, йәштәргә тапшырыу бик мөһим».\nБашҡортостандың билдәле сәнғәт әһелдәре ойошторған оҫталыҡ дәрестәрендә ике тиҫтәнән ашыу кеше ҡатнашты. Ҡурайҙа һәм ҡумыҙҙа уйнау, өзләү буйынса дәрестәрҙә барыһы ла әүҙемлек күрһәтте. Милли моңға һыуһаған халыҡ башҡа төрлө милли уйын ҡоралдарында ла уйнап ҡараны. Дәрес биреүсе оҫталар белдереүенсә, башҡорттоң моңға һәләте ҡанында .\nОҫталыҡ дәресендә ҡатнашыусылар башҡорт музыкаһынан тыш, башҡа йүнәлештәр буйынса ла ҡыҙыҡһынды. Ошонда уҡ милли уйын ҡоралдары ла һатылды. Киләсәктә бындай осрашыуҙар даими үткәреләсәк һәм уларҙа шулай уҡ тарих , режиссура өлкәһе белгестәре лә ҡатнашасаҡ.


Һәләт һәм матурлыҡ конкурсы\n3 Декабрь 2018, 15:41\nСыуаш халҡын «Мисс INTERNATIONAL UFA» республика этник матурлыҡ hәм һәләт конкурсының финалында тәҡдим иткән Екатерина Емельянова «Дуҫлыҡ миссы» номинацияһында бүләкләнде\nӨфөнөң Конгресс-холл бинаһында Бишбүләк ауылынан Екатерина Емельянова республиканың төрлө райондарынан ғына түгел, дoнъяның төрлө мөйөштәренән килгән 12 конкурсант менән үҙ-ара көс һынашты.\nСәхнәгә үҙ халҡының барлыҡ этник матурлығын hәм уникаллеген күрһәтергә адыгей, башҡорт, грузин, удмурт, сыуаш, рус, татар ҡыҙҙары, шулай уҡ Тажикстан, Ҡаҙағстан, Нигерия, Мисыр hәм Һиндостандан килгән ҡыҙҙар сыҡты. Визиткалар бәйгеһендә ҡыҙҙар үҙҙәре hәм үҙ халҡы тураһында һөйләне. Екатерина үҙе тураһында, сыуаштар тураһында һөйләне hәм уның тыуған яғы байбаҡтар hәм саф шишмәләр яғы Бишбүләк районынан булыуын билдәләп үтeргә онотманы.\nИжади бәйгелә ҡыҙҙар үҙ талантын ғына түгел, ә халҡының рухын hәм характерын да күрһәтте. Адыгея йәки Грузия вәкилдәренең ялҡынлы бейеүҙәре, hинд яки тажик ҡыҙҙарының тиҙ, күңелле ритмлы бейеүҙәре, Нигерия ҡыҙының Африка халыҡтарының дәртле бейеүен башҡарыуы, удмурт, ҡаҙаҡ, сыуаш ҡыҙҙарының йола тамашалары hәм башҡаларҙың сәнғәт номерҙары тамашасыларҙы теге йәки был халыҡтың үҙенә генә хас мәҙәниәтенә тулыһынса йәлеп итте.\nЕкатерина ижади конкурста Өфө ҡалаһының «Нарспи» фольклор ансамбле ярҙамы менән сыуаш халҡы тормошонда ҙур hәм әhәмиәтле ваҡиғаларҙың береһен — туй йолаһын күрһәтте. Ҡыҙ үҙ тауышының бөтә матурлығын кeлeш илауында күрһәтте. Интеллектуаль конкурста ла беҙҙең гүзәлебеҙ көйәрмәндәр йөҙөнә ҡыҙыллыҡ килтермәне. Дефиле конкурсында сыуаш халҡы вәкиле үҙенә килешеп торған ҡыҙыл күлдәк кейеп, нәфис йөрөшө менән сәхнә буйлап үтте.\nИнтрига — төп этник матурлыҡ hәм һәләт титулын кем алыр һуң — аҙаҡҡаса булды, сөнки әлеге кисәлә Конгрес-холл сәхнәһендә иң яҡшылары булды. Зифа буй-һын, аҡҡоштоҡолай ғорур йөрөш, күҙ яуын алырлыҡ сихри йылмайыу тел тейҙермәҫлек һәләт, мөләйемлелек hәм артистлыҡ — быларҙың барыһы ла еңеү өсөн Екатеринала тулыһынса бар ине. Әммә жюри урындарҙы башҡасараҡ бүлде. Икенсе вице-мисс тажына башҡорт ҡыҙы Нәркәс Аралбаева лайыҡ булды, беренсе вице-мисс грузия ҡыҙы Карина Ахвледиани булды, ә Гран-при hәм «Miss International Ufa-2018» исемен Тажикстан вәкиле Раъно Умурзакова алды.\nЕкатеринаның «INTERNATIONAL UFA-2018 миссы» кеүек сағыу һәм күп яҡлы конкурста ҡатнашыуы — беҙҙең районды бер нисә тапҡыр танытасаҡ киләсәк уңыштарға бер аҙым.


Өфө мэры вазифаһын Радмил Мөслимов башҡара // Сәйәсәт | новости башинформ.рф\n10:57, 30 октября 2020 Сәйәсәт\nӨфө мэры вазифаһын Радмил Мөслимов башҡара Фото: Олег Яровиков\nӨфө вице-мэры Радмил Мөслимов Өфө мэры вазифаһын башҡарыусы итеп тәғәйенләнде. Был хаҡта «Башинформ» агентлығына ҡала хакимиәтенән хәбәр иттеләр.\n«Вице-мэр Радмил Мөслимов бер ай элек үк Өфө хакимиәте башлығы вазифаһын башҡарыусы итеп тәғәйенләнгәйне. Ул ошо вазифала эшләүен дауам итә», — тип белдерҙе Өфө хакимиәтенең матбуғат хеҙмәте етәксеһе Марсель Байдәүләтов.\n«Башинформ» агентлығы хәбәр иткәнсә, Өфө хакимиәте башлығының беренсе урынбаҫары вазифаһына тәғәйенләнер алдынан Мөслимов мэрияның юлдар, яһалма ҡоролмалар төҙөү һәм ремонтлау идаралығына етәкселек итте.\n«Башинформ» агентлығы хәбәр иткәнсә, 29 октябрҙә оҙаҡ ауырығандан һуң Өфө хакимиәте башлығы вафат булды. Өлфәт Мостафин 35 көн мәкерле сир менән көрәште. Уның пневмония, COVID-19 һәм башҡа ауырыуҙары бар ине.\nӨфө хакимиәте башлығы Өлфәт Мостафин менән хушлашыу 2020 йылдың 31 октябрендә иртәнге сәғәт 9-ҙан 11-гә тиклем Башҡортостан Республикаһы Дәүләт Йыйылышы – Ҡоролтай Йортонда ойошторола. Адресы: Өфө ҡалаһы, Зәки Вәлиди урамы, 40-сы йорт.


башҡортса бүлегендә 41 907 мәҡәлә бар.\nМәҙәниәт һәм ял паркына 1965 йылда ҡала йәштәр паркы итеп нигеҙ һалына. 60-сы йылдарҙа парктың бейеү майҙансығы, күп скульптуралары була. Парк үҙәгендә СССР-ҙың 50 йыллығына арналған стела күтәрелә. Стеланың авторы — Мирошников, «Ишимбайжилстрой» тресының баш инженеры, элек «Салаватстрой» тресында эшләгән. Паркты ҡуйы ағас баҫҡан.\nАстеро́ид — Ҡояш системаһындағы, ҡояш тирәләй орбитала әйләнеп йөрөүсе, сағыштармаса ҙур булмған күк есеме. Астероидтар массаһы һәм ҙурлығы буйынса планеталарҙан ҡалыша, улар дөрөҫ булмаған формала һәм атмосфералары юҡ, шулай ҙа уларҙың юлдаштары булыуы мөмкин.\nАстероид терминын Уильям Гершел керетә, уларҙы телескоптан күҙәткән ваҡытта улар йондоҙ кеүек күренә, планеталар уларҙан, айырмалы булараҡ, диск кеүек күренә. «Астероид»тың теүәл билдәләмәһе әлегә тиклем билдәләнмәгән. 2006 йылға тиклем астероидтарҙы кесе планеталар тип йөрөткәндәр.\nКвалификация биреү өсөн төп параметр — есемдең ҙурлығы. Диамтры 30 м-ҙан артың булған күк есеме астероид тип атала, бәләкәйерәк күк есемдәре метеоридтар тип атала.\nӘлеге ваҡытта Ҡояш системаһында йөҙ меңләгән астероид булыуы билдәле. 2013 йылдың 11 ғинуарына торошло мәғлүмәттәр базаһында 97 853 768 объект иҫәпләне, 600 853-нең орбиталары билдәленгән һәм уларға рәсми номер бирелгән. Ҡояш системаһында ҙурлығы 1 км-ҙан ҙурыраҡ 1,1-ҙән 1,9 миллион объект бар тип иҫәпләнә. Әлеге ваҡытта билдәле булған астероидтар Марс менән Юпитер орбиталары араһындағы астероидтар һыҙатында тупланған.\nҘурлығы яҡынса 975×909 км булған Цецера Ҡояш системаһындағы иң ҙүр астероид булып иҫәпләнә ине, 2006 йылдың 24 авгусында ул кәрлә планета статусын алды.\nҮҙəк Совет власы менəн Башҡорт хөкүмəте араһында Башҡорт Совет автономияһы тураһында килешеүенең титул бите.\nБөгөн: 22 март\nБМО — Бөтә донъя һыу ресурстары көнө.\n♦ Кисәге: 21 март ♦ Иртәгә: 23 март ♦ Барлыҡ көндәр ♦\n22 март юбилярҙары *\nЖданов Рәжәп Солтан улы (22.03.1938), ауыл хужалығы эшмәкәре. 1969—2000 йылдарҙа Ишембай районының «III Интернационал» колхозы рәйесе. Хеҙмәт Ҡыҙыл Байраҡ ордены кавалеры, Башҡорт АССР-ының атҡаҙанған ауыл хужалығы хеҙмәткәре. Ишембай ҡалаһы һәм районының почётлы гражданы (2000).\nВилухина Ольга Геннадьевна (22.03.1988), биатлонсы. Рәсәй Федерацияһының атҡаҙанған спорт мастеры (2014), Дуҫлыҡ ордены кавалеры (2014).\nБохарала Науруз байрамынан күренеш\n1918 йылдың мартында Борай ауылында Борай башҡорт кантоны ойоштороу тураһында иғлан ителә, үҙидара орган — Борай башҡорт милли советы төҙөлә.\nhttps://ba.wikipedia.org/w/index.php?title=Баш_бит&oldid=784894 ҡабул ителгән\nБыл бит һуңғы тапҡыр 05:29 1 март 2018 үҙгәртелгән.


Герой иҫтәлегенә көрәш турниры\nИлеш районы Үрге Йәркәй ауылында ике тапҡыр Советтар Союзы Геройы Муса Гәрәевтың тыуыуына 95 йыл тулыу уңайынан келәм батырҙары билбау тотто. Өсөнсө йыл рәттән ойошторолған ярышта республика район-ҡалаларынан һәм Татарстандан алтмыштан ашыу ҡатнашыусы көс һынашты.\nВинер Нәбиев көрәш менән алты йыл профессиональ кимәлдә шөғөлләнә. Спортсы республика, Бөтә Рәсәй ярыштарында яҡшы һөҙөмтәләр күрһәтеп, көрәш буйынса спорт мастерлығына кандидат исемен яулай. Әммә келәмгә сыҡҡан һайын үҙемде бәйгелә тәүге тапҡыр һынаған кеүек тулҡынланам, ти ул. Винерҙы аңларға була, турнирҙа ул йәш спортсыларға үрнәк күрһәтергә тейеш.\nИке тапҡыр Советтар Союзы Геройы Муса Гәрәевҡа арналған турнирға шулай уҡ Татарстандан һәм Ырымбур өлкәһенән дә көрәшселәр килде. Бәйгене асыу тантанаһында\nойоштороусылар башҡорт халҡының арҙаҡлы улы тураһында һөйләп, сараның йәш быуында илһөйәрлек рухын тәбриәләүен билдәләне. Ярыш барышында көрәшселәрҙе «Йәшел береттар» ансамбле патриотик йырҙары менән ҡеүәтләне.\nЫсынлап та, район-республика кимәлендә уҙғарылған бәйгеләр йәштәрҙә сәм уятып, ҙур спорт донъяһына әҙерлек булып тора. Әйтергә кәрәк, әлеге ваҡытта Рәсәй кимәлендәге бәйгеләрҙә утыҙҙан ашыу төбәк ҡатнаша, улар араһында Башҡортостан тәрбиәләнеүселәре даими рәүештә лайыҡлы сығыш яһай. Йәш егеттәр менән бер рәттән көрәш спорты буйынса ветерандар ҙа үҙ-ара көс һынашты. Октябрьский ҡалаһынан килгән Вәкил Ризуановҡа - 53 йәш. Йәш сағында һабантуйҙарҙа ал бирмәгән уҙаман, көсөнә әле лә ышана.\nБыйыл Муса Ғайса улының тыуыуына - 95 йыл. Ошо уңайҙан төбәктә ҡаһарманлыҡ дәрестәре, геройҙың иҫтәлегенә арналған кисәләр, конференциялар, викториналар ойоштороу күҙаллана.\n250 тапҡыр осош яһап, ике тапҡыр Советтар Созы Геройы исемен алған Муса Гәрәевтың рухын яҡташтары ҡәҙерләп һаҡлай. Йыл һайын волейбол, футбол, көрәш буйынса ярыштар уҙғарылып, йәш быуын герой исемен белеп үҫә.


Өс һөйләм менән » «Йәшлек» гәзите | Газета "Йэшлек"\nГазета "Йәшлек" » Йәмғиәт » Өс һөйләм менән\n13.11.2010 Өс һөйләм менән\nӨфө районы хакимиәте башлығы Владимир Незнанов, башҡа эшкә күсеүе сәбәпле, вазифаһынан бушатылды. Муниципаль район советы депутаттары был ҡарарҙы 11 ноябрҙә үткән ултырышта ҡабул итте. Конкурс буйынса хакимиәт башлығы тәғәйенләнгәнсе ваҡытлыса был вазифа Рәшит Саттаровҡа йөкмәтелде.\nБаш ҡалала тиҙҙән күп функциялы яңы стадион барлыҡҡа киләсәк. БР Президенты Рөстәм Хәмитовтың республиканы Рәсәй аренаһында танытырға һәләтле футбол командаһы, футбол академияһы булдырыу тураһындағы тәҡдимен иҫәпкә алып, махсус комиссия Салауат һәйкәле янындағы майҙанды ҡараны. Өфөлә «Динамо» стадионын 10 мең тамашасы һыйҙырышлы итеп киңәйтеү ҙә күҙаллана.\nӨфө ҡалаһы хакимиәтендә транспорт селтәрен үҫтереү программаһы төҙөлгән. 2020 йылда мең кешегә 300 берәмек автомобиль тура киләсәк, тип көтөлһә лә, быйыл уҡ был күрһәткес 340-ҡа тиң. Нәҡ ошо күҙаллауҙарға үҙгәрештәр индереү талап ителә һәм әлеге программала транспорт магистрале төҙөү, автотрассаларҙы киңәйтеү ҡаралған.\nИглин районы советының 33-сө сираттан тыш сессияһында район хакимиәте башлығы Ришат Исхаҡовтың, үҙ теләге менән эштән китеүенә бәйле, вәкәләттәрен ваҡытынан алда туҡтатыу тураһында ҡарар ҡабул ителде. Әлегә хакимиәт башлығы вазифаһын БР Президенты Хакимиәте хеҙмәткәре Рафиҡ Мусин башҡарасаҡ. Сессияла шулай уҡ был вазифаға асыҡ конкурс иғлан ителде, уның һөҙөмтәләре 14 декабрҙә билдәле буласаҡ.\nОктябрьский ҡалаһының 12-се мәктәбе биләмәһендә «Билдәһеҙ һалдат» һәйкәлен асыу тантанаһы үтте. Ул «Берҙәм Рәсәй»ҙең Йәш гвардияһы»ның урындағы бүлексәһе ағзалары тарафынан өс йыл самаһы ваҡыт эсендә тергеҙелде. «Тарих хәтере» проекты сигендә «Йәш гвардия»сылар ошондай эштәрҙе артабан да дауам итәсәген вәғәҙәләй.\n«Туймазыбыяла» йәмғиәте продукция етештереүгә байыҡтырылған сеймал материалдарын ҡулланыуҙы индерә. Быяла иретеп йәбештереүҙең физик-химик сифаттарын яҡшыртыу өсөн байыҡтырылған ҡом, доломит оно, синтетик аҡбур һәм тупраҡлы балсыҡ алына. Ғәҙәти сеймалдан ике тапҡырға ҡиммәтерәккә төшһә лә, йәмғиәт белгестәре «яңы быуын» материалдарының сифатҡа ыңғай йоғонто яһаясағына инана.\nА. ИШЕМҒОЛОВА әҙерләне.\n16.01.2019 - Йәмғиәт Ысын тылсымсылар – беҙҙең арала!\n10.01.2019 - Йәмғиәт Ниндәй үҙгәрештәр көтәбеҙ?\n09.01.2019 - Йәмғиәт «Йәшлек» гәзитенең 2018 йылғы лауреаттары\n08.01.2019 - Йәмғиәт И.о. министра ЖКХ Башкирии проинспектировал работу регоператоров по сбору мусора\n01.01.2019 - Йәмғиәт Яңы йыл менән!\n31.12.2018 - Йәмғиәт Хөрмәтле төркөмдәштәр!\n24.12.2018 - Йәмғиәт Балалар йылы һәм төҙөк автобустарҙа йөрөй\n24.12.2018 - Йәмғиәт Соликамск ҡалаһында шахтала авария ваҡытында һәләк булыусылар исемдәре әйтелде\n21.12.2018 - Йәмғиәт Афарин, Гөлнур! Хеҙмәттәшебеҙ - "Йыл журналисы!"\n21.12.2018 - Йәмғиәт Ҡала һәм район дауаханаларына - 23 "ашығыс ярҙам" машинаһы!\n20.12.2018 - Йәмғиәт Яңы граффити Бөйөк Рәмигә арналған\n17.12.2018 - Йәмғиәт Ҡый хаҡы арзан булырға тейеш\n15.01.19 Сибай МФЦ-һында - Башҡортостандағы иң яҡшы "көтөү ваҡыты" күрһәткесе


Менән танышырға теләгән ир-ат ҡатын-ҡыҙы, германияға малай. Аралашыу ҡыҙ эзләй, мөхәббәт, секс - реклама - Ч ВИДЕО - онлайн Мөхәббәт!\nЧ ВИДЕО - онлайн Мөхәббәт!\nМенән танышырға теләгән ир-ат ҡатын-ҡыҙы, германияға малай. Аралашыу ҡыҙ эзләй, мөхәббәт, секс - реклама\nЙыл мөхәббәт һәм хәстәрлек\nМин изге күңелле, хәстәрлекле ҡатын-ҡыҙ, ир-егетте осрата һәм мин һезгә - йыл, ғаилә өсөн булдырылған\nМин изге күңелле, хәстәрлекле ҡатын-ҡыҙ, ир-егетте осрата һәм мин һезгә - йыл, ғаилә өсөн булдырылған.\nЙыл мөхәббәт һәм хәстәрлек. Мин эҙләгән ир-егет - ғаиләһе өсөн лерик йыл йәшәгән һәм мин хоҙаймын, мин һезгә етди һәм ышаныслы ир-егеттәр - ғаиләне планлаштырыу өсөн хоҙай йыл. Мин бәхетле, һеҙгә шылтыратырға булыр ине. Ысын күңелдән, Ду Лерик, эшләйҙәр, ул йыл.\nМин теләр инем менән яҡшы танышып, ныҡлы егет, ул аяҡҡа баҫып тора алыу ир-аттар өсөн етди мөнәсәбәте, эше, ул йылдарҙа.\nҺеҙҙән шылтыратыуҙар көтәбеҙ\nЯҡшы, мин теләр инем менән осрашып, егет ауыр, етди мөнәсәбәттә булыр өсөн ул аяҡҡа баҫып тора ир-аттың, мин-береһен эҙләп, осрашырға теләр инем мин ирем, етди, сбалансированный, ышаныслы һәм, иң элек, PERSON GENTLE. Әммә минең өсөн бик мөһим, был көнгә кемдең яратып, күңелле була, күнелле, хатта спонтанный һәм тоғро партнерҙары.\nМауыға: опера, театр, күргәҙмә, музейҙарға, сәйәхәт, шулай уҡ ғаилә.\nЕтди танышырға теләгән инем мин, балансировка, ышаныслы һәм, иң элек, PERSON GENTLE. Әммә минең өсөн бик мөһим, был көндә кем ярата, кем шат, күнелле, хатта спонтанный һәм тоғро партнерҙары. Мин Берлинда Германия йәки егет эҙләй торғас, уны эҙләп сыҡҡан егеттәрҙең мәскәү, Санкт-Петербург йәки ғаиләгә етди мөнәсәбәт булдырыу өсөн йәки илле йыл ҡырҡ йәшкә тиклем берлинда булды. Мин берлин үҙәгендә йәшәп, эшләп, яраҡлаштырып абсолют мин, йәһәтләп,-тип әйт по-немецки, иҫ киткес. Ҡатын-ҡыҙ ир-егетте эҙләй сорокапятилетний мәскәү, Санкт-Петербург йәки ғаиләгә етди мөнәсәбәт булдырыу өсөн йәки илле йыл ҡырҡ йәшкә тиклем берлинда булды. Мин берлин үҙәгендә йәшәп, эшләп, абсолют яраҡлаштырып, иркен һөйләшеү буйынса-немец.\nБушлай ир-егет менән әңгәмә. Онлайн видеочить\nكاميرا ويب ألمانيا\nчатта теркәлергә рулетка менән башҡа ҡыҙға 18 18 видео чат смотреть видео чат 18 ч видео трансляции онлайн ҡатын-ҡыҙҙар көсө менән танышырға теләй видеочивать пар эротическое 18 башҡа видеочивать башҡа фотоларҙы бушлай таныша видео трансляции онлайн без чатта теркәлергә ч йыл рулетка\n© 2021 Ч ВИДЕО - онлайн Мөхәббәт!


Атанан күргән уҡ юнған » Сайт деревни Бишаул-Унгарово Кармаскалинского района РБ\nБишаул.РУ » Земляки » Атанан күргән уҡ юнған\nАтанан күргән уҡ юнған\nКатегория: Земляки | 5-02-2013, 15:13 | Просмотров: 2789\nРәүф Ниғәмәтйән улы Вәлиев 1985 йылда Һәүәләй урта мәктәбен тамамлай. Бер үк ваҡытта мәктәптә ойошторолған трактористар курсында уҡып, танытма алып сыға. Әрме сафтарында ике йыл хеҙмәт иткәндән һуң, Өфө ҡалаһының 52-се һөнәрселек училищеһында иретеп йәбештереүсе һөнәрен үҙләштерә.\nХеҙмәт юлын “Фрунзе” исемендәге колхозда тракторсы булып башлай. Шул дәүерҙән колхоз нисә исем үҙгәртһә лә, Рәүф үҙ һөнәренә тоғро ҡала. Ул ең һыҙғанып, тырышып, сәмләнеп, йылдар менән ҡыуыша-ҡыуыша, маҡтаулы исемдәргә лайыҡ булып эшләп йөрөй. Атанан күргән уҡ юнған, тигәндәй, заманында атаһы Ниғәмәтйән ағай ҙа - күп йылдар механизатор булып эшләгән кеше. Техниканы бала саҡтан яратып үҫкәнгәлерме, Рәүф Вәлиев уны яҡшы белә. Шуға күрә техникаһы һәр ваҡыт төҙөк. Күп йылдар районда яҙғы сәсеү, көҙгө уңыш йыйыу ярыштары күрһәткестәре буйынса Маҡтау хаты, Диплом һәм ҡиммәтле бүләктәр менән бүләкләнеп тора.\n2011 йылда уға Башҡортостан Республикаһының Ауыл хужалығы министрлығы исеменән “Күп йыллыҡ намыҫлы хеҙмәте өсөн” Диплом бирелә. 2012 йылда район ярыштарында юғары күрһәткестәрҙең йомғағы буйынса “Үҙ һөнәре буйынса иң яҡшы” тигән баһаға лайыҡ була. Ғөмүмән, ул йыл да бүләкләнеп тора, Маҡтау ҡағыҙҙары ла бихисап.\nРәүф Ниғәмәтйән улы тормошонан ҡәнәғәт. Ҡатыны менән ике бала үҫтерәләр. Улдары Юлай икенсе класта уҡып йөрөй. Ҡыҙҙары Юлиә быйыл ун беренсе класты тамамлай. Ул 2010 йылда Кремль шыршыһында ҡатнашыу бәхетенә өлгәште. Район буйынса үткәрелгән олимпиадаларҙа, конкурстарҙа призлы урындарға лайыҡ була. Ауыл клубында үткәрелгән концерт, сараларҙа, конкурстарҙа ла актив ҡатнаша. Рәүфтең тормош иптәше Лилиә лә йырларға ярата, ҡумыҙ сиртә. Ауыл клубында үткәрелгән төрлө сараларының уртаһында ҡайнай. Эшендә лә уңған, эшһөйәр, ҡәйнәһе менән дә уртаҡ тел табып, татыу йәшәйҙәр. Оло йәштәге ауырыу әсәне бергәләшеп ихтирам менән ҡарай улар. Әсәләре Сәкинә апай: “Татыу ғаиләлә ҡартлыҡ кисереүемә шатмын”,- ти.\nРәүф, киләсәктә лә эштәрең уң булһын, тормошоң гөрләп торһон.\n[url=https://bishaul.ru/zemljki/395-atanan-k1199rg1241n-u1185-yun1171an.html]Атанан күргән уҡ юнған[/url]


Белорет лицей - интернат хеҙмәткәрҙәре 3 - 6 сентябрҙә булған ғәҙәттән тыш хәлдән һуң һаман иҫенә килә алмай әле. У л ваҡытта 46 кеше ( уларҙың 46 - һы уҡыусылар) "эсәк инфекци яһы" диагнозы менән Белорет дауаханаһына оҙатылғайны. Лабора тор тикшереүҙәрҙән һуң 20 кешелә дизентерия ауырыуы асыҡланд ы. Был ғәҙәттән тыш хәл менән республика кимәлендә ведомство\n- ара комиссияһы, шулай уҡ хоҡуҡ һаҡлау хеҙмәткәрҙәре лә шө ғөлләнә. Дауаханаға һалған мәлдә һигеҙ баланың хәле айырыуса\nауыр, ҡалғандарының - уртаса ауырлыҡта тип билдәләнгән.\nОшо көндәрҙә Өфөлә БР Мәғариф министрлығының коллегия улт ырышы булып үтте. Көн тәртибенә сығарылған һорауҙар араһында\nБелорет лицей - интернатында тәрбиәләнеүселәрҙең туҡланыуы н ойоштороу мәсьәләһе лә ҡаралды.\nБашҡортостандың мәғариф министры Зөһрә Рәхмәтуллина хәлгә\nаңлатма биреүҙе һорап, Белорет лицей - интернат директоры Г өлйемеш Садиҡова һәм БР Мәғариф министрлығының махсус белем биреү бүлеге белгесе Динә Шәриповаға мөрәжәғәт итте.\nКоллегияны әлеге ваҡытта күмәк эс ауырыуына килтергән сәб әптәр ҡыҙыҡһындырҙы. Урындағы май - сыр комбинатынан килтере леп, аҙыҡ әҙерләүҙә файҙаланған һөт подукттарының сифаты ла алдан тикшерелде. Әммә тикшереү башында уҡ мәктәп ашханаһына\nҡайтарылған аҙыҡтың эпидемиологик йәһәттән таҙа булыуы асыҡ ланды. Тимәк, сәбәп икенселә...\nДинә Шәрипованың һүҙҙәренә ҡарағанда, ауырыуҙың ҡапыл һәм\nбарвһында ла бер төрлө башланыуы инфекцияның балалар органи змына аҙыҡ аша инеүен күрһәтә. Уның фекеренсә, "аҙыҡты әҙерл әгәндә ғәҙәти санитар - эпидемиологик ҡағиҙәләрҙе боҙоу күҙә телә".\nЛицей - интернатта үткәрелгән санитар - эпидемиологик тик шереүҙәр барышында санитар нормаларҙы тупаҫ боҙоу асыҡлана,\nмәҫәлән, икмәк тәрилкәләргә һалынып бирелмәй, аш - һыу бүлм әһендә аҡ май сей ит эргәһендә ята, ҡулйыуғыстар янына һабы н ҡуйылмаған. Ағыуланыу көнөндә шулай уҡ алты кешегә бер тәр илкәлә эремсек бирелеүе асыҡланған.\nЛицей - интернат директоры Гөлйемеш Садиҡова әйтеүенсә, у л булмағанда интернат ашханаһына медицина тикшереүе үтмәгән\nэшсене алғандар, тикшереү ваҡытында шеф - поварҙа ла тире а уырыуы табылған.\nГөлйемеш Садиҡова шулай уҡ коллегия ағзаларына бындай хәл\nбашҡа ҡабатланмаясаҡ тип белдерҙе һәм күрелгән сараларҙы һа нап китте: килеп тыуған хәлде тикшереү өсөн комиссия булдыры лған, балаларҙы туҡландырыу системаһы яңынан ҡаралған ( өс т апҡыр урынына биш тапҡыр), ашханаға яңы һауыт - һаба алынған , ҡағиҙәләрҙе боҙған ашхана хеҙмәткәрҙәре эшенән бушатылған,\nбашҡа ғәйеплеләр ҙә тейешле язаларын алған.\n- Бындай көтөлмәгәнлектәрҙән беребеҙ ҙә тулыһынса һаҡлана алмай, - тип тамамланы БР мәғариф министры Зөһрә Рәхмәтулли на һүҙен. - Бәлә килеп тыуыуын белгәс, мин шунда уҡ Белоретҡ а юлға сыҡтым һәм интернат тураһында бер насар һүҙ ҙә әйтә а лмайым. Балаларҙы яратыуҙары, уларға шарттар тыуҙырырға тыры шыуҙары күҙгә ташланып тора. Балалар һаулығы өсөн яуап биреү се директорға киләсәктә ҡаты, талапсан етәксе булыуын һәм бы ндай хәлдәрҙең башҡа ҡабатланмауын теләргә ҡала.


316 из 4745\nАвтобус һәм Лада Калина машинаһы бәрелешеү һөҙөмтәһендә 1 кеше һәләк булды, дүрт кеше йәрәхәтләнгән\nМ7 юлында Илеш районында йәшәүсе насар һауа шарттарын иҫәпкә алмайынса ҡаршы яҡ юлға килеп сыҡҡан һәм Өфөнән Ағиҙел ҡалаһына китеп барыусы автобусға бәрелгән. ВАЗ автомобиле водителе урында уҡ һәләк булған. 4 пассажир шул иҫәптән бер бала йәрхәт алған.\nРеспубликала башҡорт телен үҫтереү йәһәтенән ниндәй эштәр алып барыла? Уҡытыусылар, тел белгестәре, яҙыусылар Рәми Ғарипов исемендәге башҡорт гимназияһында ҡорға йыйылды. Унда телем, халҡым тип янған әҙип Рәми Ғарипов исемендәге премия ла тапшырылды. Быйыл уға филология...\nИстамбулда йәшәүселәр яңы теракттарҙан ҡурҡа. Ҡала урамдары халыҡ менән тулы. Әммә кешеләр халыҡ күп йыйылған урындарҙы урап үтергә тырыша. Террор ғәмәле булыу ихтималлығынан ҡурҡып эшҡыуарҙар кибеттәрен япҡан һәм туристар ҙа ял итергә башҡа илдәргә барыуҙы хуп күрә. Брюссель ҡасаҡтарға...\nӨфөлә хәрби флот музейы асылды\nБашҡортостандың армия һәм флотҡа тиҫтәләгән адмирал һәм генералдар үҫтереп биреүе хаҡындағы мәғлүмәттәр һуңғы йылдарҙа ғына барлыҡҡа килде. Уларҙың фото һүрәттәре яңы асылған хәрби флот музейында урын алды. Республиканың Диңгеҙселәр Йыйылышына Мәскәү дәүләт һыу транспорты академиһының Өфө филиалы...\nБашҡортостан хөкүмәте һәм Башнефть компанияһы араһында килешеү имзаланды\nӨфөлә Башҡортостандың тәбиғәттән файҙаланыу һәм экология министрлығы, Тәбиғәттән файҙаланыу өлкәһен күҙәтеү Федераль хеҙмәтенең Башҡортостан буйынса идаралығының киңәйтелгән коллегия ултырышы үтте. Унда уҙған йылға йомғаҡ яһауҙан тыш, Башҡортостан хөкүмәте һәм Башнефть компанияһы араһында килешеү...\nРеспублика район-ҡалаларынан килгән кешеләрҙе төрлө мәсьәләләр борсой. Осрашыуҙа социаль, төҙөлөш, юлдар кеүек проблемалар ҡаралды. Стәрлетамаҡ ҡалаһынан килгән йәш ҡатындар ,,Бала табыу йорттары,, төркөмө ағзалары. Улар яңғыҙ әсәләргә һәм аҙ тәьмин ителгән ғаиләләргә сабыйҙар өсөн махсус...


Тик һөйөүҙән тора йөрәге » "Йәшлек" гәзите\nГазета "Йәшлек" » Новости » Мәҙәниәт » Тик һөйөүҙән тора йөрәге\nҮткән аҙнала Ейәнсура районы үҙәге Иҫәнғолда һәм Юлдаш ауылында “Йәшлек” гәзите журналисы, бик күп йыр авторы, “Йәшлек-шоу” республика фестиваленең һәм “Юлдаш” радиоһының хит-парады буйынса “Йыл авторы” премияһын яулаусы йәш шағирә Гөлнур Ҡыуатованың ижад кисәһе үтте. Әҙәбиәт йылы сиктәрендә ойошторолған сара ысын мәғәнәһендә күңел ялы булды.\nГөлнурҙың үҙе менән дә, ижады менән дә интернет киңлектәре аша таныштым. Аҙаҡ инде уны “Ҡош юлы” фестивалендә күрергә насип булды. Шул тиклем дә ябай, үҙен шул тиклем дә ышаныслы тотҡан кешене бығаса осратҡаным да булмағандыр.\nШиғри йыйынтыҡтарыбыҙҙы ла нәшриәткә бер осорҙа тапшырҙыҡ, икебеҙҙең дә китаптар бер осорҙа донъя күрҙе. Һәм был, әлбиттә, беҙҙе рухи яҡтан, ижади яҡтан ныҡ ҡына берләштерҙе.\nГөлнур – рухлы башҡорт ҡыҙы. Уның милли рухлы булыуына милләтебеҙҙең данлы ла, шанлы ла тарихына үҙенең мәртәбәле эштәре, абруйлы шәхестәре менән дан өҫтәгән Ҡыуатовтар нәҫеленән булыуы ла йоғонто яһамай ҡалмайҙыр. Талантлы, маҡсатлы һәм көслө булыуы менән дә ул үҙенең ата-бабаларына бурыслы.\nИманым бар, рухым ныҡлы, шөкөр:\nШәжәрәмдә минең бар көсөм.\nҠыуатовтар тигән дан таралған,\nШул нәҫелдән булам мин үҙем.\nХәйриәгә һатып көтөү малын,\nБүрә инәй ҡайтып иленә\nНигеҙ һалған оло башланғысҡа:\nКаруанһарай ҡалҡҡан еремдә.\nУҡымышлы булған тамырҙарым,\nАшып-ташып тора көс-ҡеүәт.\nДворян тигән оло тарихым бар –\nҒорурланып әйтәм: мин – Ҡыуат!\nКешене кеше иткән тағы бер төшөнсә бар. Ул да булһа кендек ҡаны тамған тыуған ер. Шиғри тәбиғәтле Ейәнсура еренең бейек тауҙар ҡуйынына һыйынып ҡына ултырған Юлдаш ауылында тыуып үҫкән Гөлнур, әгәр ҙә шағирә булмаһа, кәмендә йырсы йә рәссам булыр ине. Һүҙ көсөн, бәҫен аңлау, ҡөҙрәтен тойоу уны шағирә иткәндер ҙә. Ысынлап та, бөйөк Ейәнсура ере кеүек матур төбәктә тыуып үҫеп тә, шиғриәткә, сәнғәткә ғашиҡ булмау мөмкин түгелдер. Сөнки матур тәбиғәтле, күҙ ҡамаштырыр аллы-гөллө сәскәле яландары, урмандары, ҡырҙары, тулҡынланып ятҡан иген баҫыуҙары, күҙ йәшендәй саф һыулы шишмәләре, йылғалары, хеҙмәт һөйгән кешеләре менән дан тотҡан был төбәк кешегә һүнмәҫ-һүрелмәҫ илһам бирәлер. Гөлнурҙың булмышы тыуған яғының тәбиғәтенә, ябай хеҙмәт кешеләренә, ауылына, дуҫтарына арналған шиғырҙарында асыҡ сағыла. Ижади күңелле, хисле кешенең генә йөрәгендә тыуған яғына, уның кешеләренә, ғөмүмән, донъяға оло мөхәббәт яралалыр. Уның һөйөү тулы шиғырҙары араһында тыуған яғына, уның данлы кешеләренә, тыуған яғының сихри тәбиғәтенә арналған шиғырҙар ҙа байтаҡ. Ауылдаштары ла үҙ шағирәләре менән ғорурлана, уны ихтирам итә. Абзан ауыл биләмәһе башлығы Нурғәле Бикбулатов, Юлдаш ауылы ҡатын-ҡыҙҙар советы рәйесе Ғәлимә Ишеғолова, Ейәнсура үҙәкләштерелгән китапханалар системаһы директоры Нәзирә Кәримова һәм Юлдаш мәктәбе уҡыусылары Гөлнурға ошондай байрам ойошторғаны, ижадында, эшендә һәм тормошонда тыуған яҡ төшөнсәһен онотмағаны өсөн рәхмәт һүҙҙәре әйтеп сығыш яһаны, шиғырҙарын һөйләне.\nГөлнурҙың шиғриәтендә яңы образдар ҙа, фекерҙәр ҙә асмай кеүек. Ижад емештәре тәрән фәлсәфәгә һәм әллә ниндәй бөйөклөктәр хаҡында уйланыуҙарға ла ҡоролмаған. Яңы темалар күтәрәм, тип тә баш ватмай автор. Ул ни бары күңел кисерештәрен шиғыр юлдарына һала, йөрәген, күңелен аса, хис-тойғоларын һүрәтләй.\nГөлнур ижадҡа урау юлдар үтеп килә. Бала сағы сәхнәлә сығыш яһап, театр түңәрәгендә һәм китапхана юлын тапап үтә. Әйткәндәй, ул бик телдәр, орсоҡ кеүек осоп-төшөп торған иркә ҡыҙ була. Туғандары, яҡындары уның ҡыҙыҡтарын һаман да ваҡыты-ваҡыты менән иҫләп, көлөшөп ала. Ҡырмыҫҡалы районында йәшәп ижад итеүсе шағирә Фирүзә Абдуллина ла Гөлнурҙы бала сағынан белә. Юғары уҡыу йортон тамамлаған ирле-ҡатынлы йәш белгестәрҙе йүнәлтмә буйынса Юлдаш ауылына ебәрәләр. Улар ваҡытлыса фатирға Гөлшат һәм Вил Ҡыуатовтарға урынлаша. Бәләкәй, телдәр Гөлнурҙың киләсәге шиғриәтле булырын Фирүзә апай шул ваҡытта уҡ тойомлай. Үҙ сығышында шағирә йәш ижадсының бала саҡтағы ҡыҙыҡтарын бәйән итте, уға арналған шиғырҙарын уҡыны.\nГөлнур тыуған ауылында 8-се класҡа тиклем белем алғандан һуң Ейәнсура башҡорт гимназияһын тамамлай. Шул йылдарҙа уҡ уның төрлө мәҡәләләре “Ейәнсура таңдары”, “Йәншишмә”, “Йәшлек” гәзиттәрендә, “Аманат” журналында донъя күрә. Уҡытыусылары ла бит уның дан кешеләр! Башҡорт теле һәм әҙәбиәте уҡытыусылары Гөлкәй Хөббулхаҡ ҡыҙы Бикмөхәмәтова, Азамат Рәмил улы Юлдашбаев һәм Мәрйәм Сабирйән ҡыҙы Бураҡаева. Бындай уҡытыусыларҙан һуң ижадҡа килмәү мөмкин түгел. Үҙ байрамында Гөлнур һәр уҡытыусыһына һәм шәхсән Гөлкәй Хөббулхаҡ ҡыҙына әҙәбиәткә һөйөү тәрбиәләгәне өсөн рәхмәт һүҙҙәрен еткереп, гөлләмә бүләк итте.\nГөлнурҙың шиғриәтендә яңы образдар ҙа, фекерҙәр ҙә асмай кеүек. Ижад емештәре тәрән фәлсәфәгә һәм әллә ниндәй бөйөклөктәр хаҡында уйланыуҙарға ла ҡоролмаған. Яңы темалар күтәрәм, тип тә баш ватмай автор. Ул ни бары күңел кисерештәрен шиғыр юлдарына һала, йөрәген, күңелен аса, хис-тойғоларын һүрәтләй. Һәм нәҡ ошо хистәр ауаздашлығы менән уҡыусылары – хеҙмәттәштәре, ижадташтары, ауылдаштары күңеленә яҡын уның ижад емештәре.\nГөлнур, 14 йыл ғүмерен китапхана эшенә арнаһа ла, күптән түгел хеҙмәт юлын журналистика өлкәһенә бора. Бөгөн ул – йылдар дауамында үҙенең һүҙен, бәҫен һаҡлап килгән “Йәшлек” гәзитенең әҙәбиәт һәм мәҙәниәт бүлеге хәбәрсеһе. Республиканың төрлө райондарында булып, халыҡ менән осрашып, талантлы кешеләр менән танышып, көнүҙәк мәҡәләләре менән гәзит биттәрендә Гөлнур үҙ уҡыусыһын тапты. Уның яҙған мәҡәләләре үҙенсәлекле, ябай, халыҡсан, һутлы теле менән уҡымлы.\nГөлнурҙың ижады һөйөү хистәренә һуғарылған. Кешелектең мәңгелек темаһына арналған шиғырҙары “Гөл һағышы – нурлы күңел”, “Тик һөйөүҙән тора йөрәгем” йыйынтыҡтарында донъя күрә. Тәүге шиғырҙары менән интернет киңлектәре аша үҙ уҡыусыһын тапҡан, күңеленә ауаздаш ете мең кешене үҙ төркөмөнә туплаған шағирә ул Гөлнур Ҡыуатова.\nКисәлә шағирәнең утыҙҙан ашыу йыры яңғыраны. Бөгөн Гөлнур Ҡыуатованың шиғырҙарына ижад ителгән йырҙарҙы Башҡортостандың төрлө төбәктәрендә башҡаралар. Әбйәлил, Баймаҡ, Мәләүез, Әлшәй, Йылайыр, Балтас райондары, Стәрлетамаҡ, Сибай ҡалаларының үҙешмәкәр композиторҙары уның шиғырҙарын уҡып, ҡыҙыҡһынып тора. Әммә улар араһында хәйбуллаларға етеүселәр юҡ икән. Район вәкилдәре менән Гөлнурҙы ике тиҫтәнән ашыу йыр бәйләй. Кисәлә шағирәгә Хәйбулла районының мәҙәниәт бүлеге етәксеһе Лариса Рәшит ҡыҙы Мәмбәтованың райондың таланттары менән әүҙем эшләгәне өсөн рәхмәт һүҙҙәре еткерелгән хаты ла тапшырылды. Был төбәктән килеүсе йырсылар Гөлфиә Хәләфетдинова, Рәсимә Динисламова һәм Азат Исҡужиндың сығышын тамашасылар көслө алҡыштарға күмде.\nКонцертта шулай уҡ Сибай ҡалаһында йәшәп ижад итеүсе билдәле композитор Юлай Моратов, Балтас районынан үҙешмәкәр йырсы Илһам Шәймөхәмәтов (әйткәндәй, уның йырҙары аша Гөлнурҙы Тәтешле, Борай, Асҡын һәм Балтас яҡтарында ла беләләр), яҡташы Зинфира Бикмөхәмәтова, әхирәттәре Дилә Мөхәмәтйәрова менән Гүзәлиә Әмирханова, билдәле йырсы-композитор Флера Шәрипова һәм Йылайыр таланттары, ағалы-һеңлеле Дамир һәм Гөлсимә Солтановтар ҡатнашты. Башҡорт эстрадаһының билдәле йырсылары Эльвира Ҡолоева, Рауил Харрасов, Рөстәм Ғиззәтуллин да ижадташ дуҫтарының байрамынан ситтә ҡалманы.\nЙөрәктән сыҡҡан ғына йөрәккә етә, йөрәктән сыҡҡан ғына күңелгә үтә. Ябай ғына ауыл ҡыҙының шиғырҙары үҙ уҡыусыһын тапҡан икән, тимәк, уның һүҙҙәре – ысын мәғәнәһендә йөрәк һүҙҙәре. Әйткәндәй, яныңда тоғро дуҫтар булғанда, ижад итеүе лә күңеллерәк, еңелерәк. Гөлнур иһә был йәһәттән бик бәхетле. Уның һөйөү тулы йөрәгенән урғылып сыҡҡан илһамлы һүҙҙәрҙе яҡын дуҫтарының халыҡҡа моңға һалып, көйләп, йырлап еткереүе – ҙур көс талап иткән, ҙур баһаға лайыҡ хеҙмәт. Юҡҡа ғына уның һүҙҙәренә яҙылған тәүге йыр “Дуҫтарыма” тип аталмайҙыр.\nШағирәне ижад байрамы менән ҡотлап, артабан да шиғриәткә тоғролоҡ һаҡлап, емешле ижад итеүен, яңы китаптары менән үҙ уҡыусыларын һөйөндөрөп тороуын теләйек.\nСығыу ваҡыты 1-05-2015, 12:32 | Ҡаранылар: 814\nГүзәл әсә лә ул, данлы эшсе лә ул, Йән биреүсе, йәм биреүсе Ватанға...


"Ләкин" тигән һүҙ булмаһа, был 580 кеше һәм уларҙың ғаилә ләре күптән өй туйлар, ә Өфө властары ҡаланың торлаҡ фонды ш унса квадрат метрға артты тип отчет бирер ине инде. Тулыраҡ итеп\nәйткәндә, әгәр ҙә граждандар "Эре панелле йорттар төҙөү" ("КПД") асыҡ акционерҙар йәмғиәте менән өлөшләтә төҙөлөш тураһында килешеү төҙөмәгән булһа. Хәйер, уларҙы аңларға ла була - аҡсаңды ошондай предприятиеға ышанып тапшырмаһаң, башҡа кемгә тапшырырға мөмкин һуң 2008 йылда "КПД" үҙенең 4 0 йәшен билдәләйәсәк, компанияның етештереү ҡеүәте - республиканың төҙөлөш комплексында иң ҙурҙарының береһе,\nбыл үҙенсәлек предприятиеға йорттарҙы башынан аҙағына тиклем төҙөп тапшырырға мөмкинселек бирә, республика хөкүмәте лә "алтын акция" хоҡуғына эйә.\nТик халыҡтың ышаныуҙары юҡҡа ғына булып сыҡты. Һуңғы арала предприятие объекттарҙы килешелгән ваҡытҡа тапшырмай б ашланы. Мәҫәлән, Новиковка, Урал, Инорс - 7 биҫтәләрендәге йорттар, Баланово коттедждар ҡасабаһы буйынса тотҡарлыҡ ике йылдан артып киткән инде. Иң ҡыҙығы шунда, төҙөлөштөң тейешле ваҡытында башҡарылмауы дефолт кеүек ниндәйҙер ғәҙәттән тыш иҡтисади хәл арҡаһында килеп сыҡҡандыр тип уйлау хата. Сәбәптәре ябай: "КПД" яуаплылығы сикләнгән йәмғиәтенгең әйләнештәге средстволары, финанс күҙлегенән сығып ҡарағанда, һөҙөмтәһеҙ һәм предприятие өсөн файҙаһы\nбулмаған объекттарға ( ресторандар, автосервистар төҙөү) тотонолған. Ғөмүмән, һуңғы ике йылда "КПД" асыҡ акционерҙар йәмғиәтендә ҙур баш - баштаҡлыҡтарға юл ҡуйылған: иң ликвид активтар сығарылған, башланған төҙөлөш туҡтатылған... Йәмғеһ е 350 миллион һум ( быйылғы йыл хаҡтарында) ситкә йүнәлтелг ән.\nҺөҙөмтәлә 2005 йыл йомғаҡтары буйынса, предприятиеның килеме үткән йыл менән сағыштырғанда, дүрттән бер өлөшкә ҡыҫҡарған, әйләнеш средстволары ла кәмегән.\nХәйер, ябай өлөшсөнө бындай хәбәрҙәр аҙ ҡыҙыҡһындыра, уның башында бер генә һорау: мин ҡасан фатирыма күсә алам\nБыл һорауға Рәшит Мамлеев йөҙөндә элекке етәкселек асыҡ\nҡына итеп яуап ҡайтармай. Халыҡ дәғүә менән судҡа мөрәжәғәт итә башлай. Әммә суд практикаһы менән осрашырға тура\nкилеүселәргә мәғлүм булыуынса, был бик оҙайлы һәм мәшәҡәтле эш. Килеп тыуған хәлде етәкселек һәм милекселәрҙең\nалмашыныуы үҙгәртә. "КПД" акцияларының 35 процентын Мәскәүҙең "Петротек" компаниялары төркөмө һатып алды, уның г енераль директоры - Рөстәм Сәйҙәшев.\nБер ай эсендә предприятиела килеп тыуған хәлде рәткә һалы у өсөн кризисҡа ҡаршы программа төҙөлә. Әйтергә кәрәк, быға оҡшаш пландар элек тә төҙөлгәне була, әммә улар тик ҡағыҙҙа ғына тороп ҡала. Яңы программа буйынса өҫтә әйтелгән биҫтәләрҙә йорттарҙы йыл ярым эсендә лә, быйылғы йыл аҙағына тиклем дә төҙөп бөтөргә мөмкин. Барыһы ла финанс күләменән тора. Үҙ көстәре менән "КПД" йорттарҙы 2007 йыл аҙағына тапшырасаҡ. Бының өсөн алдағы өс айҙа барлыҡ профиль булмаған активтар - төҙөлөп бөтмәгән ресторан,\nадминистратив бина һәм башҡа объекттар һатыласаҡ. Уларҙан "КПД" 150 миллион һум аҡса эшләргә ниәтләй. Был аҡсаға тағы\n100 миллион һум өҫтәгәндә, өлөшсөләр быйылғы йыл аҙағында уҡ өй туйлай аласаҡ, тип ышанырға мөмкин.\nӘйткәндәй, аҡса ла бар - етмәгән 100 миллион һумды акционерҙар бүләсәк ( йәғни "Петротек"). Был матур ҡылыҡ ҡылыу түгел, аҡсаны бушҡа ғына бер кем дә сығарып һалмағанын\nбеләбеҙ. Быны имиджды финанслау тип аңларға кәрәк. Мәскәү акционерҙары үҙҙәре тураһында "фирманы тарҡатырға килгәндәр" тигән хәбәрҙәр йөрөүенә ҡарамайынса, "КПД" асыҡ акционерҙар йәмғиәтен Башҡортостандың төҙөлөш баҙарында иң а лдынғы педприятиеларҙың береһенә әйләндерергә ниәтләй. Әйткәндәй, акционерҙар йәмғиәте үҙенең төп функцияһы - торлаҡ төҙөүгә әйләнеп ҡайтасаҡ. Һәм быға ышаныс та бар,\nсөнки "Петротек Менеджменттың" генераль директоры Рафаэль Х арисов үҙе Өфө егете һәм тыуған ерендә бизнесты үҫтереүҙе планлаштыра. Һәм быға тәүге аҙым яһалды, ул да булһа - һуңғы\nарала һөҙөмтәһеҙ идара итеү арҡаһында абруйы төшкән "КПД" -\nның имиджын тергеҙеү.\nӘйткәндәй, өлөшсөләргә йорттарҙы төҙөп бөтөү өсөн аҡса өҫтәргә тура килмәйәсәк. Улар өсөн бер квадрат метрҙың хаҡы\nшул көйө ҡала - 14 мең һум.\nУңышлы эшләүсе предприятиеның бындай күңелһеҙ хәлгә\nтөшөүенең сәбәбе нимәлә тигән һорауға Рәшит Мамлеев яуап бирә алыр ине лә, бәлки, әммә ул саҡырыуға ҡарамаҫтан, бөгө н был хәл тикшерелеүсе "түңәрәк өҫтәлгә" килмәне. Рәсми верс ия буйынса - ауырый.


ИМАНЛЫ БУЛЫУ – ҮҘЕ БӘХЕТ » Табын\nИзге йома көнөндә Уҫман ауылының «Сибәғәтулла» мәсетендә эш-ғәмәлдәре менән һәр кемгә үрнәк булырҙай, зыялы ҡатын-ҡыҙҙарыбыҙ, мөслимәләр кәңәшмәгә йыйылды. Был тәрбиәүи сара төрлө йәштәге һәм төрлө эшмәкәрлек өлкәһендә гүзәл зат вәкилдәренең иғтибарын йәлеп итте.\nИслам динен тотоусы ҡатын-ҡыҙҙарыбыҙ араһында уңышлы эшҡыуарҙар, уҡытыусылар, сәйәсмәндәр, йәмәғәт эшмәкәрҙәре бихисап. Һәр ҡайһыһының сығышында ғаилә мөнәсәбәттәре, балалар тәрбиәләүҙә һәм дингә өйрәтеүҙә әсәнең роле, мосолман ҡатын-ҡыҙҙарының әхлаҡи ҡиммәттәре һәм хоҡуҡтары, мосолман йәмғиәтендә ғаилә ҡиммәттәре кеүек темалар күтәрелде.\nМосолман ҡатын-ҡыҙы ниндәй сифаттарға эйә булырға тейеш һуң? Был хаҡта иман шарттарын, исламдың ғибәҙәттәрен, әхлаҡи нормаларҙы үҙ иткән Әлмира Әсҡәт ҡыҙы Ғөбәйҙуллина тәфсирләп бәйән итте. «Мөьминәләр холҡо һәм кейеме менән башҡаларҙан айырылып тора. Уларға тәүфиҡлы, юғары әҙәпле, әхлаҡлы, тыйнаҡ булыу лазым. Өҫ кейеменә килгәндә, сәстәр яулыҡ менән ҡаплаулы, кейем буй-һынды белендермәй, һәр ваҡыт таҙа һәм бөхтә булырға тейеш. Яулыҡ ябынып йөрөү – ҙур яуаплылыҡ ул», – тип һүҙен тамамланы Әлмира ханым һәм үҙе белем алған юғары дини уҡыу йортона башҡа ҡатын-ҡыҙҙарҙы ла саҡырҙы.\nӘйтергә кәрәк, был көндә йома намаҙына башланғыс синыф уҡыусылары ла йыйылған ине. Йәш быуындың тәрбиәле, иманлы, тәүфиҡлы булып үҫеүен ҡайғыртҡан уҡытыусы Лилиә Айҙар ҡыҙы Ғәлимова кесе йәштәге балаларҙың дини белемгә ихтыяжы ҙур булыуын, балалар аша ата-әсәләре лә дингә тартылыуын, был күренештең төрлө насар ғәҙәттәргә ҡаршы тороуҙың отошло юлы икәнлеген һыҙыҡ өҫтөнә алды.\nРайон ҡатын-ҡыҙҙары советы рәйесе Гөлнур Барый ҡыҙы Сәфәрғолова: «Ғәмһеҙ ҡарашлы ҡатын-ҡыҙҙарыбыҙ арҡаһында ғаиләләр тарҡала, балалар, ата-әсәләре була тороп, сит кешеләрҙә тәрбиәләнә. Замана тыуҙырған насар ғәҙәттәр ғәҙәтигә әүерелеп бара, был афәттәргә ҡаршы торорлоҡ ныҡлы рухлы быуын тәрбиәләү – беҙҙең бурысыбыз. Шуға ла мәсеттәргә йөрөүселәр һаны артһа, сәләмәт йәшәү рәүешен пропагандалаусы имамдарыбыҙ күберәк булһа, тормош яҡшы яҡҡа үҙгәрәсәк, кеше эске халәте менән гармонияла йәшәп яҡтылыҡҡа, ғилемгә ынтылыр, дөрөҫ йәшәү рәүешен һайлар, ә был иһә йәмғиәтебеҙҙә социаль тотороҡлоҡҡа килтерәсәк, етемдәребеҙ, меҫкендәребеҙ һаны кәмер», – тигән теләген еткерҙе.\n«Ҡатын-ҡыҙ һәр ваҡыт ғаилә усағын, йылыһын һаҡлаусы булған. Ул булғанда йорт ҡотло, бәрәкәтле була. Сабырлығы, күңел йомартлығы, йомшаҡлығы, тыйнаҡлығы менән ул өйҙә тыныс мөхит булдыра. Әсәне йәнә нәзәкәтлек, инсафлыҡ, ихласлыҡ сифаттары ла биҙәй, улар «иман» төшөнсәһе менән бер ҡатарға ҡуйып ҡарала. Тәбиғәттәге матурлыҡ ҡояштан яралһа, ерҙәге изгелек, мәрхәмәтлелек әсәнән, ҡатын-ҡыҙҙан ярала», – тигән һүҙҙәр яңғыраны Бурлы ауылынан килгән Фәрзәнә Абдулла ҡыҙы Яҡупова нәсихәтендә.\nЭйе, ҡатын-ҡыҙ тураһында һүҙ йөрөткәндә, беҙ иң беренсе әсә кешене күҙ уңында тотабыҙ. Ғаилә – дәүләттең, милләттең нигеҙе булған кеүек, ҡатын-ҡыҙҙы шул милләттең әсәһе менән сағыштырырға була. Бөгөн мосолман ҡатын-ҡыҙҙары ғаилә усағын һаҡлау буйынса үҙенең изге бурысын үтәп кенә ҡалмай, йәмғиәтебеҙҙең социаль, сәйәси, иҡтисади тормошонда ла әүҙем ҡатнаша – иң мөһиме: битарафлыҡтан, вайымһыҙлыҡтан ҡурҡырға, иманлы булырға кәрәк. Был фекерҙәрен Р.К.Ишмырҙина Изге Ҡөрьәндән сүрәләр уҡып дәлилләп ҡуйҙы.\nКәңәшмәлә күпте күргән әбейҙәр, әсәләр, дини һабаҡтар бирә торған абыстайҙар бер-береһе менән ихлас аралашып, борсоған мәсьәләләрҙе уртаға һалып һөйләште. Йөрәктән сыҡҡан һүҙҙәр йөрәккә барып етте, тигән фекер ҡалды.\nСәйетбаба ауыл ҡатын-ҡыҙҙар


«Киске Өфө» гәзитенең сайты - МАЙ АЙЫНЫҢ ШИФАЛЫ ҮЛӘНДӘРЕ - 2021 - Мәҡәләләр\nМАЙ АЙЫНЫҢ ШИФАЛЫ ҮЛӘНДӘРЕ\nМай айында бик күп шифалы үләндәрҙе йыйып алып ҡалырға мөмкин. Был осорҙа һары умырзая, май ландышы, тиле шалҡан (сурепка), бәпембә, юл япрағы, ала миләүшә, сөйәл үләне, кәкүк баш (медуница лекарственная), бесәй тәпәйе, ҡырҡбыуын үләндәрен; һаҙанаҡтың (багульник болотный) япраҡһыҙ ботаҡтарын; һалбыр ҡайын, ҡыҙыл көртмәле, тайтояҡ, кесерткән, үгәй инә үләне, кәкүк емеше (первоцвет весенний), ҡара ҡарағат, талҡанемеш япраҡтарын; ҡайын, аҡ шыршы, күк тирәк, уҫаҡ бөрөһөн; сирень, муйыл, алмағас, сейә, ҡыҙыл энәлек сәскәһен; айыу ҡурайы, дегәнәк, шифалы бәпембә, цикорий, керән, ҡырҡҡолас тамырын; балан, этмуйыл, имән ҡайырыһы, аҡтамыр тамырһабағын йыялар. Быларҙың барыһын да төрлө сирҙәрҙән дауаланыу өсөн ҡулланырға була, халыҡта дарыу үләндәре булараҡ киң таралған ҡайһы берҙәре буйынса төрлө сығанаҡтарҙан алынған кәңәштәрҙе еткерәбеҙ.\nТиле шалҡан (сурепка обыкновенная) - был ҡый үләненең йәш, яҙғы япраҡтарын салатҡа ҡушыу яҡшы. Организмға витамин етешмәүгә бәйле ауырыуға һабышҡанда ғына ла түгел, хатта инфаркт һәм инсульт кисергәндән һуң терелергә лә ярҙам итә. Борондан халыҡ уның һуты йәки йәш үләне ярҙамында фалижды, мейе фалижы, быума ауырыуҙарын дауалаған. Йәш тиле шалҡан, бигерәк тә сәскә атҡан үләндән һығылған һут, енси әүҙемлек түбәнәйгән, аталыҡ орлоғо тейешле бүленмәгән осраҡта файҙалы булыуы һыналған. Үләндең ныҡ көслө бәүел ҡыуғыс сифатын һары һыу ауырыуы, шешенеү, бөйөр ауырыуҙары, ирҙәрҙең енес биҙе шешеүен (аденома простаты) дауалағанда ҡулланалар. Хатта организм хәлһеҙләнгән саҡта тиле шалҡандың киптерелгән үләненән сәй бешереп эсеү яҡшы.\nБыума, неврастения, аталыҡ орлоғо тейешле бүленмәгәндә енси әүҙемлек артҡанда. 20 грамм тиле шалҡан үләненә 1 стакан ҡайнар һыу ҡойоп, 3 сәғәт төнәтергә, көнөнә 4 тапҡыр 40-ар мл эсергә. Тиле шалҡан йәй дауамында сәскә ата. Үләндең яңы әҙерләнгән һутын 1-2 ай дауамында көнөнә 2-3 тапҡыр 30-ар мл эскән саҡта, хатта оло йәштәге ирҙәргә лә дарман өҫтәй.\nИҫкәртеү: Тиле шалҡанды ҡан ағыуын туҡтатыу еңел булмаған, бөйөрөндә һәм бәүел ҡыуығында таш булған кешеләр һаҡ ҡулланырға тейеш.\nУҫаҡтың (осина) кеше организмына файҙаһын һанап бөтөрлөк түгел. Бер яҡтан, уҫаҡ кешегә матди яҡтан ҙур ярҙам килтерһә, икенсе яҡтан, ул халыҡ медицинаһында иң ҡиммәтле дарыуҙарҙан һанала. Был ағас бөрөһөнән эшләнгән төнәтмә һыуыҡ үткәндән файҙалы, биҙгәк, пневмония һәм үпкәләр туберкулезынан ярҙам итә. Ошо уҡ төнәтмә менән цистит һәм башҡа бәүел ҡыуығы, бөйөр ауырыуҙарын дауалайҙар. Йәш ботаҡтарынан яһалған спиртлы төнәтмәне нейроревматизм булғанда ҡабул итәләр. Уҫаҡ бөрөһөнән ошондай төнәтмә яһарға мөмкин: ярты банка бөрө һалырға, тултырғансы араҡы ҡойорға. Төнәтмәне бер ай ҡараңғы урында тоторға.\nОлоларҙа бәүел ҡыуығы тотмау, подагра, ревматизм булғанда ошондай рецепт: көнөнә 3 тапҡыр бер стакан һыу менән 25-30 тамсы төнәтмә ҡабул итергә.\nМигрень. Көнөнә 3 тапҡыр ашарҙан бер сәғәт алда ошо төнәтмәнән бер балғалаҡ эсеү ярҙам итә.\nМастопатия. 2 литр һыуға 600 г уҫаҡ ҡабығы һалып, һүрән утта 2 сәғәт ҡайнатырға. Һыуытҡансы төнәтергә, һарҡытырға. Төнәтмәгә 0,5 л араҡы ҡойорға. Килеп сыҡҡан ҡушылманы 20 өлөшкә бүлергә. 20 көн рәттән ашарҙан ярты сәғәт алда ҡабул итергә.\nНефрит. Уҫаҡтың ботағын, япраҡтарын һәм ҡабығын 1 стакан һыуға һалып, төнәтмә яһарға. 10 минут ҡайнатырға. Көнөнә 3-5 тапҡыр ярты стакан ҡабул итергә. 3-4 аҙнанан 10 көнгә тәнәфес яһарға, әгәр кәрәк булһа, дауаланыуҙы дауам итергә.\nПанкреатит. 0,5 литр һалҡын һыуға 3 ҡалаҡ уҫаҡ ҡабығы һалып, 10 минут бешерергә. Һыуытҡансы төнәтергә, һарҡытырға. Көнөнә 4 тапҡыр ашарҙан алда 1-әр ҡалаҡ ҡабул итергә. Ошо уҡ ысул диабеттан да ярҙам итә.\nКесерткән углевод һәм аҡһым алмашыныуын стимуллаусы булараҡ, уны бик йыш хроник ауырыуҙар ваҡытында ҡулланырға кәңәш итәләр. Ҡанды туҡтатыусы булараҡ, уны эске - аналыҡтан, үпкәнән, бөйөрҙән, эсәктәрҙән һ.б. ҡан килгән ваҡытта ҡулланалар. Әммә тап ошо ҡанды ойоштороу көсө арҡаһында уны ҡан тамырҙарының варикозы, тромбофлебит һәм ҡан ҡуйы булғанда, шулай уҡ ҡан баҫымы юғары, атеросклероз, бөйөрҙәр ауыртҡанда ҡулланыу ярамай.\nСирень сәскәһен ҡулланыуға әҙерләү өсөн бөрөләнгән саҡта ипләп кенә ҡырҡып алып, 3-5-әүһен бергә йыйнап, ҡоро, яҡшы елләтелгән һәм саңһыҙ урында элеп ҡуялар. Сирень сәскәһе 1-2 аҙна тирәһе эсендә кибә, һуңынан уны ҡапҡасы ябыҡ быяла һауытта йәки махсус моҡсайҙа һаҡлағанда 1,5-2 йыл ҡулланырға ярай.\nСирень сәскәһенең араҡыға һалып эшләнгән төнәтмәһе шифалы һанала. Уны әҙерләү өсөн ҡыуаҡтың сәскәләрен һәм бер аҙ япраҡтарын быяла банкаға һалырға, дөйөм ауырлығы 95-100 грамм тартырға тейеш. Сеймалға 900 миллиметр спирт, араҡы ҡойорға һәм капрон ҡапҡас менән ныҡлы ябып, ҡараңғы һәм һалҡыныраҡ урынға 9-11 тәүлеккә ултыртырға. Төнәтмәне һөҙөп алырға кәрәкмәй, ҡараңғы һәм һалҡын урында тотҡанда 1 йыл тирәһе файҙаһы һаҡлана. Был рәүешле әҙерләнгән төнәтмә бөйөрҙә таш булғанда, йүтәл, үпкә туберкулезы, тапма ауырыуы, йөрәк-ҡан тамырҙары ауырыуҙары, баш ауыртыу, быуын шеше, подагра, ревматизм, остеохондроз, төрлө бәшмәк ауырыуҙары, вируслы, бактериаль ауырыуҙарҙы дауалауҙа файҙалы. Һыҙлаған урынды сирень төнәтмәһе менән көнөнә ике тапҡыр ыуыу ярҙам итә. Ҡайһы бер сирҙәрҙән дауаланыу тиҙерәк булһын өсөн үрҙә килтерелгән рецепт саҡ ҡына үҙгәртелергә мөмкин.\nҠан тамырҙарының варикозлы киңәйеүе. 0,5 литрлыҡ банкаға сирень сәскәһен һалып, өҫтөнә араҡы ҡойоп, ай ярым төнәтергә. Шунан һөҙөп алып, тәндең зыян күргән урынын көнөнә 1-2 тапҡыр сылатырға кәрәк, ыуаламаҫҡа.\nИҫкәртеү: ашҡаҙан-эсәк юлы көслө ауырыуҙары, аменорея, гломерулонефрит, бөйөрҙөң хроник ауырыуы булғанда һәм 16 йәшкә тиклем балаларға сирень төнәтмәһен ҡулланыу тыйыла.\nҠуҙғалаҡ аш һеңдереү процесын, эсәк, үт ҡыуығы, бауырҙың эшен яҡшырта. Шулай уҡ был үлән колит ауырыуы төрҙәрен, ашҡаҙан-эсәк юлы ауырыуҙарын, геморройҙы дауалауҙа ҡулланыла. Ҡуҙғалаҡ түлһеҙлектән дә ярҙам итә.\nРецебы бик ябай: 1 ҡалаҡ ҡуҙғалаҡҡа бер стакан эҫе һыу ҡойорға, һүрән утта 1 минут ҡайнатырға, һыуынғансы төнәтергә. Стакандағы төнәтмәне өскә бүлеп, көнөнә 3 тапҡыр ашарҙан ярты сәғәт алда эсергә. Ҡуҙғалаҡты бешкәнсе ҡайнатырға ярамай, был осраҡта ҡуҙғалаҡ кислотаһы барлыҡҡа килә.\nШулай уҡ ҡуҙғалаҡты ауырлы саҡта, бөйөр шеше ауырыуы, юғары кислоталы гастрит, ашҡаҙан һәм бөйән эсәге яман шеше ауырыуҙары осрағында ҡулланырға ярамай. Ҡуҙғалаҡ кальций матдәһен үҙләштереүҙе ауырлаштыра.\nАҡ тал (өйәңке, ива белая) менән бер рәттә талдың башҡа төрҙәре лә халыҡ дауаһында ҡулланылыш таба. Өйәңкенең ҡабығы, япрағы, сәскәлеге ярҙамында ла дауаланалар. Һутҡа тулышҡан осорҙа талдың 3-4 йыллыҡ ботаҡтарынан ҡабығын һыҙырып алалар. Әммә шуны иҫтә тоторға кәрәк: һыу ситендә үҫеп ултырған талдың ҡабығын ҡырҡып, һыҙырып алырға ярамай. Сөнки был ағастың тамырҙары һыу булған ҡатламға тиклем китеп үҫә һәм талды ҡаты яралаһаң, һыу ҡаса. Өйәңкене төрлө невроздар, невралгия, ревматизм, подагра, һалҡын тейеүҙән барлыҡҡа килгән ауырыуҙарҙан, биҙгәк, гастрит, эсәктәрҙең елһенеүе, һары ауырыуы, бауыр һәм талаҡ ауырыуҙары, бәүел бүлеп сығарыу юлдары ауырыуҙарын дауалау маҡсатында ҡулланалар. Тал ҡабығынан әҙерләнгән сәй плеврит, хроник колит менән сирләүселәргә ыңғай тәьҫир итә, ә киптерелгән сәскәләренән төнәтмә тахикардия, экстрасистола булғанда дауа. Өйәңке ҡабығы онтағынан эшләнгән мазь яра, язваларҙы йүнәлтә. Ангина, ауыҙ ҡыуышлығы һәм теш ҡаҙнаһының стоматит, гингивит, пародонтоз кеүек сирҙәренән өйәңке ҡабығының төнәтмәһе менән сайҡау ярҙам итә, ә сәс ҡойолғанда дегәнәк япрағын өҫтәп баш йыуалар. Веналарҙың варикозлы киңәйеүен ҡабыҡтан ванналар эшләү ярҙамында дауаларға була.\nТромбофлебит, веналарҙың варикозлы киңәйеүе. 1 күнәк һыуға 250 грамм тал ҡабығын һалып, ҡайнар хәлгә еткерергә һәм талғын утта тағы 15 минут тоторға. Шунан 37 градусҡа тиклем һыуытып, ярты сәғәт дауамында аяҡтарҙы шул һыуға тығып ултырырға. Аҙаҡтан аяҡтарҙы ял иттерергә, ҡалын йәки резина ойоҡтар кейергә кәрәк. Ауырыуҙың хәле тотороҡланғанға тиклем ошо рәүешле дауаланыу яҡшы.\nТахикардия, аритмия. Һары талдың (ива пурпурная) 100 грамм тирәһе аталыҡ сәскәлегенә ярты литр араҡы ҡойорға. Бер ай төнәтеп, һөҙөргә. Көн һайын бер ҡалаҡ һыуға 30-35-әр тамсы төнәтмә тамыҙып, ашарҙан алда көнөнә 3-4 тапҡыр эсергә.\nГинекологик ауырыуҙар, ҡан ағыуҙар. 1 ҡалаҡ онтаҡланған ҡабыҡҡа 1 стакан ҡайнар һыу ҡойорға, термоста 5-6 сәғәт төнәтергә. Көнөнә 3 тапҡыр ашағандан һуң ярты сәғәт үткәс 1-әр ҡалаҡ эсергә. Аналыҡтан ҡан күп килгәндә көнөнә 6-7 тапҡыр, шулай уҡ 1-әр ҡалаҡ эсергә кәрәк.\nҠул ойоғанда, муйын тапҡыры һыҙлағанда, радикулит булғанда. 1 балғалаҡ ваҡлап туралған тал ҡабығына 1 стакан ҡайнар һыу ҡойорға. Һауыттың ауыҙын ябып, һыуынғансы төнәтергә. Көнөнә 4-5 тапҡыр 1-әр ҡалаҡ эсергә.\nГипотония - ҡан баҫымының түбәнәйеүе. 1 ҡалаҡ ҡабыҡҡа 2 стакан ҡайнар һыу ҡойорға, термоста 6 сәғәт төнәтергә. Төнәтмәне 3 өлөшкә бүлеп, тонусҡа килтереүсе сара булараҡ, ашарҙан 20-30 минут алда эсергә.\nИҫкәртеү: Тал сәскәләре бөтә йөрәк сирҙәренән дә шифалы түгел. Мәҫәлән, брадикардия булғанда уны ҡулланыу ҡәтғи тыйыла. Тал төнәтмәһе эсте тағы ла нығыраҡ ҡатыра. Уны ашҡаҙандың юғары кислоталылығына бәйле гастрит менән сирләгән осраҡта ғына түгел, ашҡаҙан һәм һуҡыр эсәк язваһы булғанда ла эсергә ярамай. Тағы бер мөһим иҫкәртеү: 16 йәше тулмаған балаларға аҡ тал препараттарын һыуыҡ тейгәндә, грипп һәм башҡа вируслы инфекцияларҙан бирергә ярамай, сөнки тал салицилат матдәләренә бай һәм был үҙ сиратында Рейе синдромы тигән үлемесле сиргә сәбәп була ала. Талды аспирин менән бергә ҡулланырға ярамай. Шулай уҡ талдан әҙерләнгән дауаларҙы ҡулланғанда организмдан С витамины күп йыуылыуын иҫтә тоторға кәрәк.\nЯҙылған: 06.05.21 | Ҡаралған: 248


ЙЫЛ УҠЫТЫУСЫҺЫ! Һәр кемдең маҡсаты булһын » Башҡортостан гәзите | Газета Башкортостан на башкирском языке\nБашҡортостан гәзите » Белем һәм тәрбиә » ЙЫЛ УҠЫТЫУСЫҺЫ! Һәр кемдең маҡсаты булһын\nЙЫЛ УҠЫТЫУСЫҺЫ! Һәр кемдең маҡсаты булһын 25.12.2018 // Белем һәм тәрбиә\nҮҙе янып, бүтәндәргә ҡуҙ өҫтәүсенең генә ысын уҡытыусы тигән бөйөк исемде йөрөтөргә хаҡы бар. Ошо маҡтаулы һөнәрҙе һайлағанһың икән, тимәк, һин тырышлыҡ, ныҡышмаллыҡ кеүек сифаттарҙы үҙ итергә тейешһең, белемле булыу тураһында әйтеп тораһы ла түгел.\nЙыл уҡытыусыһы республика конкурсы йылдан-йыл киң ҡолас йәйә бара. Мәҫәлән, быйыл бәйгелә Өфө ҡалаһының 39-сы гимназияһынан инглиз теле уҡытыусыһы Эмма Сафиуллина еңеүсе тип табылды. Хәйер, Эмма Эдуард ҡыҙының исеме күптәргә таныш. Ни өсөнмө? Сәбәбе ябай, ул һәр төрлө сараларҙа әүҙем ҡатнаша, ярыштарҙа үҙен һынап ҡарай, улай ғына ла түгел, уҡыусыларын да күпләп йәлеп итә.\nЖюри ағзаларына иң-иңдәрҙе асыҡлау еңелдән булманы. “Оҫтаны табыу тау аҡтарып алтын эҙләүгә тиң ине” тип әйтеүҙәре менән килешмәү мөмкин түгел.\n– Беренсенән, уҡыусыларыма рәхмәтем сикһеҙ, – тип ҡыуанысы менән уртаҡлашты бәйгелә еңеүсе. – Фекерҙәштәрем һәр төрлө ярҙамдан өҙмәне, бары тик улар ярҙамында ошондай юғары үрҙәр яуланым. Ҡайһы саҡта кескәй генә нәмәнән дә кинәнес табаһың, уларҙың янымда булыуы – үҙе ҙур бәхет.\nҠайһы вазифа күңелеңә яҡын? 22.01.2019 // Белем һәм тәрбиә\nМәктәптәргә өр-яңы ике вазифа индереләсәк, тип хәбәр итә “Известия” гәзите. Өлкән һәм әйҙәүсе...\nҺәр бала үҙенең мөмкинлеген киңерәк файҙаланһын, төп эше – уҡыуҙан тыш сараларҙа ҡатнашһын,...\n"Ҡармаҡ һалыу" башланды: ҡайҙа барырға? 19.01.2019 // Белем һәм тәрбиә\nХәйбулла районының Исмәғил Тасимов исемендәге Аҡъяр тау колледжында юғары уҡыу йорттары вәкилдәре...


Республикала яңы уңыштың миллион йөҙ ҙә ун алты мең тоннаһы йыйып алынды | ГТРК «Башкортостан» — Новости Уфы и РБ\n20 августа 2015 — 15:55\nИлеш хужалыҡтары 56 мең тонна арыш-бойҙайҙы ырҙын табаҡтарына ташыған. Саҡмағошта был күрһәткес илле өс мең тоннаға тиң. Һуңғы мәғлүмәттәр буйынса республика баҫыуҙарының 3-тән бер өлөшөндә урып-йыйыу теүәләнгән. Бураларға 1 миллион 100 меңгә яҡын ашлыҡ һалынған. Республика башлығы Рөстәм Хәмитов кисә Хөкүмәттең киһәйтелгән ултырышында сығыш яһап үҫтерелгән уңышты йыйып алыуға иғтибарҙы ьермә-бер арттырырға ҡушты.


Урмандарҙа кәкүк, ай ҡысҡыра...\nҠатын, ҡороған йүкә ағасына тотоноп, тирә-яғын күҙәтте. Аҙымы һәлмәк, көҙҙән ҡойолған япраҡтар өҫтөндәге ҡыуарған нәҙек ботаҡтар аяҡҡа үрмәксе ауы һымаҡ уралып, атларға ҡамасаулай. Ауыртыу йышыраҡ ҡабатланған һайын күңелде шом баҫа. Хәүеф өҫтәп, яҡында ғына кәкүк ҡысҡыра. Аңлатып бирә алмаған һыҙланыуҙан күккә ҡарап ҡысҡырғы, кемде лә булһа ярҙамға саҡырғы килә.\nЮл ярып атлай торғас, Сәскәнең ҡулдарын ғына түгел, битен ағас ботаҡтары һыҙырып бөттө. Әллә ауыртыуҙан, әллә эске тойомлау менән алда нимә булырын белмәүҙән ҡатындың тәне үҙ тиренә беште.\n- Тағы бер ынтылам да, ял итеп алам...\nӘммә ауырлыҡ менән яһалған аҙымдар менән хәрәкәт итеү ҡыйыныраҡ шул.\n- Булмай, ошонда йығылам. Уф аллам, анау алдағы шыршы төбөнә етһәм... Һыҙланыуҙан күҙ алдары ҡараңғылана бара, йөрәге күкрәк ситлегенән сығып, төпһөҙ күк киңлегенә осорҙай тойола.\nСәскә ҡултыҡ аҫтындағы төргәкте йәйектәр өҫтөнә бәреп, һарғайған энәләр һибелгән күләгәле урынға ауҙы. Ағас олононан ағып кипкән һары сайырҙы һындырып тештәре менән иҙҙе. Ауыҙына таралған әскелтем тәм тын юлдарын киңәйткәндәй булды.\nТәбиғәттә шашынып, ҡоштар тауышына күмелеп яҙҙың өсөнсө, һуңғы айы дауам иткән мәл.\nҠайһы ваҡыт үҙ балаһын да ташлап киткән алйот зат була.\nБөтә тәнде ауыртыу биләне, ҡысҡырыр ине - һыуһауҙан теле аңҡауына йәбешкәндәй, тамаҡ төбөнән тик ыңғырашыуҙы белдергән өн генә ишетелә. Биле менән аяҡтарын һиҙмәй ҡатын, уларҙы ауыр суйын менән ниндәйер көс аҫҡа тартҡандай тойола.\nДауамын гәзиттең 40-сы һанында уҡығыҙ.


14:48, 3 декабрь 2012 версияһы\n32 байт өҫтәлгән , 9 лет назад\n14:13, 15 сентябрь 2012 версияһы (төҙәтеү)\n14:48, 3 декабрь 2012 версияһы (төҙәтеү) (кире алыу)\nЯһау буйынса эштәрҙе тиҙләтеү һәм эшсе ҡорттар күҙәнәктәренән ныҡлы кәрәҙ алыу өсөн яһалма балауыҙ файҙаланалар. 410х260 мм ҙурлыҡтағы яһалма балауыҙҙан яңы кәрәҙ төҙөү өсөн 435х300 мм-лы оя рамына ҡорттар уртаса 70 г балауыҙ өҫтәй. Ә яһалма балауыҙҙан рамға 110–120 г өҫтәргә кәрәк була. Уңайлы шарттарҙа ҡорт ғаиләһе бер миҙгел эсендә 10-ға тиклем яңы кәрәҙ төҙөй ала, уртаса хәлле күс 12–16, ә көслө бал ҡорто ғаиләһе йәйге осорҙа 20–24 балауыҙлы рамды тултыра.\nСығанағы — «https://ba.wikibooks.org/wiki/Махсус:Сравнение_версий/12607»


«Алтынай» балалар театр студияһы халыҡ-ара фестиваль лауреаты булды // Мәҙәниәт | новости башинформ.рф\n«Алтынай» балалар театр студияһы халыҡ-ара фестиваль лауреаты булды\n16:01, 22 мая 2013 Мәҙәниәт\n«Алтынай» башҡорт балалар театр студияһы Мәскәүҙә үткән XV «Русская драма» халыҡ-ара мәктәп театрҙары фестивалендә уңышлы сығыш яһаны.\nИжади коллектив фестивалдә балалар яҙыусыһы Рәсимә Ураҡсинаның китабы буйынса «Йомро-йомро йомғағым» постановкаһын тәҡдим итте. Бәйге йомғаҡтары буйынса «Алтынай» студияһы «Әкиәт» номинацияһында беренсе дәрәжә лауреат булды.\nШулай уҡ режиссер Альмира Кирәеваның эше юғары баһаланды. Уға «Театр педагогикаһы өлкәһендә һөҙөмтәле эшмәкәрлек өсөн» дипломы тапшырылды, тип хәбәр иттеләр БР Мәҙәниәт министрлығының матбуғат хеҙмәтенән.\nЙәш артистарҙың уйыны ла жюри ағзаларының иғтибарынан ситтә ҡалманы. «Фестиваль дуэты» номинацияһында — Гөлбикә һәм Миңлебикә ролдәрен башҡарғандары өсөн Диана Кучукова һәм Айлина Мөхәмәтйәнова, «Танымаҫһың да!» номинацияһында — Убырлы ҡарсыҡ роле өсөн Азалия Солтанова, «Кешенең тоғро дуҫына» номинацияһында Эт роле өсөн Ильяс Аслаев наградланды.\nФестиваль номинацияларында еңеүселәр «Мәғариф» өҫтөнлөклө милли проекты сиктәрендә һәләтле йәштәргә дәүләт ярҙамы күрһәтеү йәһәтенән премия алыуға кандидат итеп тәҡдим ителәсәк.\nКонкурста ҡатнашыусыларға яҙыусылар, режиссерҙар, тәнҡитселәр, артистар, йәмәғәт эшмәкәрҙәре баһа бирҙе. Ирекле үҫмерҙәр һәм балалар жюрийы составына фестивалдә ҡатнашҡан һәр театр коллективынан икешәр вәкил индерелде.\n«Русская драма» халыҡ-ара мәктәп театрҙары фестивале 1999 йылдан башлап үтәрелә. Был ваҡыт эсендә унда Рәсәйҙең 1600-ҙән ашыу театр коллективы ҡатнашты.\nБыйылғы фестиваль рус театр режиссеры, актер һәм педагог Константин Станиславскийға арналды. 2013 йылда уның тыуыуына 150 йыл тулыу билдәләнә.


29 ноябрҙә Өфөлә Хәкимов уҡыуҙары үтә // Сәйәсәт | новости башинформ.рф\n29 ноябрҙә Өфөлә Хәкимов уҡыуҙары үтә\n14:19, 27 ноября 2012 Сәйәсәт\n29 ноябрҙә Өфөнөң Конгресс-холында күренекле совет дипломаты Кәрим Хәкимовҡа арналған «Рәсәй һәм Ғәрәп донъяһы: тарих һәм бөгөнгөһө» исемле Хәкимов уҡыуҙары үтә. Ғилми форумды ойоштороусылар булып Башҡортостан Республикаһы Мәғариф министрлығы, БР Президенты ҡарамағындағы Башҡортостан дәүләт хеҙмәте һәм идара итеү академияһы, Рәсәй Фәндәр академияһы Өфө ғилми үҙәгенең Р.Ғ.Кузеев исемендәге Этнологик тикшеренеүҙәр институты сығыш яһай. Хәкимов уҡыуҙарында ғилми берләшмә вәкилдәре, Рәсәйҙең 11 төбәгенән, яҡын һәм алыҫ сит илдәрҙән аспиранттар һәм студенттар ҡатнашасаҡ.\nҒилми форумда Рәсәй-Ғәрәп донъяһы мөнәсәбәттәренең тарихи тәжрибәһе һәм бөгөнгө торошо, тарихтың төрлө осорҙарында дәүләттәрҙең тышҡы сәйәси курсы үҙенсәлектәре һәм башҡа мәсьәләләр тикшереләсәк. Пленар ултырышта Мәскәү, Санкт-Петербург, Өфө ҡалаларының алдынғы шәрҡиәтселәре, ғәрәп теле һәм мәҙәниәте белгестәре сығыш яһаясаҡ. Сара сиктәрендә режиссер Радик Ҡоҙаяровтың Кәрим Хәкимов тураһындағы документаль фильмы күрһәтеләсәк.\nХәкимов уҡыуҙары программаһында өс түңәрәк өҫтәл, шулай уҡ йәштәр форумы ҡаралған. Форумда Рәсәй төбәктәренең юғары уҡыу йорттарынан йәш ғилми хеҙмәткәрҙәр һәм студенттар ҡатнашасаҡ.\nИҫегеҙгә төшөрәбеҙ, 2011 йылдың мартында Өфөлә Кәрим Хәкимовтың тыуыуына 120 йыл тулыуға арналған «Рәсәй һәм ислам донъяһы: үҙ-ара цивилизациялы бәйләнештәр тарихы һәм перспективаһы» халыҡ-ара конференцияһы үткәйне. Унда 30-ҙан ашыу илдән вәкилдәр ҡатнашты.\nТеги: фән,халыҡ-ара мөнәсәбәттәр,конференциялар


Рәхимов: Федерализмды ваҡытынан алда ерләргә ярамай\nДмитрий Медведевтың мөрәжәғәтнәмәһенә республикала реакция үҙен оҙаҡ көттөрмәне.\nРәсәй президенты Дмитрий Медведев бөгөн Федераль йыйылышҡа йыллыҡ хат менән мөрәжәғәт итте. Республика президенты мөрәжәғәтнәмәлә ҡуйылған маҡсаттарҙы хупланы һәм Дмитрий Медведевтың иҡтисадты үҙгәртеп ҡороу, көрсөктән сығыу юлдарын камиллаштырыу, нанотехнологиялар өлкәләрендәге бурыстары ғәмәлгә ашырылыр тигән ышаныс белдерҙе.\nРеспублика президентының мөрәжәғәтнәмәгә ҡарата фекере «Берҙәм Рәсәй» партияһының яңы программа проектына ҡарата ҡарашы менән ауаздаш. Унда Мортаза Рәхимов федерализмды ваҡытынан алда ерләмәҫкә саҡырғайны. Ил етәкселәре халыҡ өҫтөндә уйланылмаған сәйәси һәм социаль тәжрибәләр үткәрергә тейеш түгел, тип иҫәпләй Мортаза Ғөбәйҙулла улы.\nРеспублика президенты федерализм хаҡында бер һүҙ булмау сәбәпле борсолоу ҙа белдерә. Мортаза Рәхимов урындағы башланғыстарҙы үҫтереү кәрәклегенә лә баҫым яһай. Бар һалымдарҙы ла үҙәккә тулы күләмдә күсереп торғанда халыҡтың дәрте юғала, тигән фекерҙә ул.\nБюджетара мөнәсәбәттәр илдең бар ҡала-ауылдарын үҫтереүгә йүнәлтелергә тейеш. Республика президенты билдәләүенсә, уңыш теоретик бәхәстәрҙә түгел, ә ғәмәлдәге эштәр менән килә.


18 Ғинуар 2020, 00:00\nБөйөк Еңеүгә – 75“Улар Еңеү яулашты” конкурсынаПочта МаһираНисә йылдар инде Еңеү байрамы яҡынлаша барған һайын ошо апай иҫкә төшә, уның тураһыңда башҡа кешеләр ҙә белһә ине, тигән уй көсәйә бара. Был бәләкәй генә кәүҙәле йылдам ҡатын да еңеү өсөн ҡулынан килгәнен барыһын да эшләне...\nБөйөк Еңеүгә – 75\n“Улар Еңеү яулашты” конкурсына\nНисә йылдар инде Еңеү байрамы яҡынлаша барған һайын ошо апай иҫкә төшә, уның тураһыңда башҡа кешеләр ҙә белһә ине, тигән уй көсәйә бара. Был бәләкәй генә кәүҙәле йылдам ҡатын да еңеү өсөн ҡулынан килгәнен барыһын да эшләне...\nҺүҙем Түләбаева Маһира Мөхәмәтхафиз ҡыҙы тураһында. Ул 1907 йылда тыуған. Яңы Себенле ауылында оҙаҡ йылдар почтальонка булып эшләне, шуға уны «почта Маһира» тип йерөттөләр. Тәүҙә ул колхоз эшендә йөрөгән: үгеҙ менән ер тырматып, һөрөп, ураҡ менән ашлыҡ урып, ырҙында уны таҙартып, ҡыҫҡаһы, ниндәй эш тура килә – барыһын да еренә еткереп, тырышып эшләгән. Арыу-талыуҙы белмәгән был йәш ҡатыңды, һуғыш башланғас, почтальон итеп ҡуйғандар. Ире Түләбаев Шәриф Йыһангир улы, йәше оло булыу сәбәпле, хеҙмәт армияһына алынған. Шунда ул еңеүгә 2 ай ғына ҡалғас, ныҡ һыуыҡ тейҙереү сәбәпле, вафат булған. Маһира апай 3 бала менән яңғыҙ ҡалған.\nУның эшләгән йылдары ауыл халҡының иң ауыр сағына тура килде. Нисек сыҙағандыр. «Аяҡтары нисек түҙә икән», – тип аптырай торғайнылар уға. Ул бер ҙә яйлап ҡына йөрөй белмәне. Гел йүгерә-атлай, тиҙ-тиҙ хәрәкәтләнергә күнеккән кеше ине. Шуға «самокат-Маһира» тип тә йөрөттөләр уны. Йәйәүләп уның менән бергә берәү ҙә йөрөмәне, өлгөрмәй торғайнылар уның артынан.\nЯңы Себенле ауылы Иҫәнғолға 18 км. Шул араны йәйәүләп үтеп, почтаһын күтәреп алып ҡайта ине ул. Алып ҡайтыуы бер хәл, ә таратып сығыуы? Был шундай уҡ ҙур эш. Көндәрҙең төрлөһө бар: яҙы, көҙө, ҡышы. Нисәмә йылдар бит! «Бөгөн боҙ өҫтөндәге шәрене яланаяҡлап кисеп сыҡтым, иртәгә нишләрмен инде», – тип һөйләп ултырғанын үҙем ишеттем, хәтерҙә ҡалған. Мин ул саҡта бәләкәй бала инем, шулай ҙа ул матур апайҙың һөйләгәндәрен күбеһен хәтерләйем.\nМаһира апай (уны халыҡ «Маһирәттәй» тип кенә йөрөтә ине) хат булһа ла, булмаһа ла йыш ҡына беҙгә инеп китә торған ине: минең ҡартинәйем менән дуҫ булдылар, уның түҙемһеҙләнеп һуғыш уты эсендә йөрөгән улынан хат көткәнен белеп, тынысландырып, «иҫән ул, иҫән, киләһе юлы булыр әле хат, бына күрерһең», –тип йылы һүҙҙәре менән һуғыш аяуһыҙлығынан кешенең саҡ түҙгән йөрәгенә хәл индереп китә торған ине.\nУл почтаны бер ваҡытта ла төрлө ерҙә ҡалдырып, йәки теләһә ҡайҙа ҡыҫтырып китмәне, адресаттың ҡулына тоттороп, хәл-әхүәлде белешеп, һөйләшеп, бөтә яңылыҡтарҙы белешеп йөрөнө. Маһира апайҙың өйгә инеп килгәнен күреп ҡалған кеше: «Йә, Хоҙай, ниндәй хәбәр алып килә икән Маһираттәй был юлы», - тип ҡурҡып торорҙар ине. Ә почтальон апай, хат көткән кеше ҡайғырмаһын әле тип, алыҫтан уҡ: «Хат!!! Иҫән-Һау, тиҙ бул, йүгер!»-тип ҡыуандырып, хатты өҫкә күтәреп, йүгерә-атлай килер ине. Ул ғына ла түгел, хатты бергәләп уҡып ҡыуанышып, шунан ғына, мине көтәләрҙер, тип ишеккә табан йүнәлгәне хәтерҙә ҡалған.\nУл ысынлап та барлыҡ өйҙәрҙә лә иң көтөлгән кеше буяғандыр. Миңә уның бер апайға «похоронка» алып килгәнен күрергә тура килде. Мин әсәйемә эйәреп ул апайҙарға барған инем. Өйҙә ултырғанда тәҙрәнән почтальон инеп килгәнен һөйләшеп ултырыусыларҙың береһе күреп ҡалған. Өй хужаһы апай: «Уй, аллам!»–тине лә ҡаршы йүгереп сығып китте. Маһира апай: «Инәйек әле, инәйек», – тип бергә килеп инделәр. Сумкаһынан хатты оҙаҡ ҡына эҙләп (бәлки, ул юрый шулай иткәндер) «иркәмдең үҙ ҡулы түгел шул, «казенный» хат, нисек кенә һиңә бирәм инде уны – нимә генә яҙылғандыр инде», – тип һөйләнә-һөйләнә, хатты табып алып бирҙе. Уны күреү менән ҡатын-ҡыҙҙар бөтәһе лә илаша башланылар. Шунан һуң укып, тағы ла оҙаҡ илашып ултырҙылар.\nБеренсе булып Маһира апай: «Ҡара әле, килен, һин был яҙыуға бик ышанып етмә, һуғыш бит ул, яңылыш яҙған ваҡыттары ла була уларҙың, бәлки, иҫән-һауҙыр, аҙмы ни ундайҙар», – тип өй хужаһы тамам тынысланғас ҡына эшен дауам итергә сығып китте. Ә һуғыш бөтөү тураһындағы атайымдың хатын уҡып, бөтә өй халҡы ҡыуанғаны бөгөнгөләй хәтеремдә. Маһира апай урамдан уҡ: «Хат!!! Үҙенән, бейе, бейемәйенсә бирмәйем», – тип әсәйемде, атайымдың апаһы беҙҙә ине, уны, тағы ике кешене бейетеп, бергәләп сәй эсеп, ҡыуанышып таралышҡан көн хәтерҙә уйылып ҡалды.\nБына шундай ине Маһира апай. Һуғыштан һуң да ул күп йылдар эшләүен дауам итте. Ул йылдар шулай уҡ ауыр булды. Аслыҡ, кейем-һалым етешмәү, ауыр эш, ҡараңғылыҡ хөкөм һөрҙө. 1953 йылда ғына тәү мәртәбә туйғансы икмәк ашаныҡ.\nМаһира апай барлыҡ ауырлыҡты ауылдаштары менән бергә кисерҙе, эшләүен дауам итте, балаларын ҡарарға ла өлгөрҙө. Күп кенә башҡа кешеләр кеүек бәхет эҙләп ситкә сығып китмәне, уның үҙенең ҙур ҡайғы-хәсрәттәре лә булды бит: ире һуғыш бөттө тигәндә үлеп ҡуйҙы, кесе улы, һуңыраҡ һәләкәткә осрап, был донъянан китеп барҙы, шуларҙы кисерҙе, үҙендә лә ҡыйынлыҡтарҙы еңерлек көс тапты, ауылдаштарына ла ауырлыҡтарға ҡаршы торорға ярҙам итте. Ул саҡта ауылды Маһира апайҙан башҡа күҙ алдына килтереүе ҡыйын ине, ауылға йәм биреп йөрөгән кеше ине ул.\nМин 7-се кластан һуң 1954 йыл ситкә уҡырға киттем. Хәҙер инде ул минең хаттарымды ла башҡаларҙыҡы кеүек уға хас хуш күңеллелек менән беҙҙең өйгә килтерә башланы. Ул заманда телефондан өйгә шылтыратып булманы, элемтә тик хат менән генә булды, шуға почтальонды көтөп, яҡын кеше итеп ҡаршыларҙар ине. Маһира апай үҙенең ауыл халҡын бик ярата ине. Минең менән дә һуңғы йылдарына тиклем, оҙаҡлап һөйләшеп, эшләгән йылдарын иҫкә төшөрөп алырға ярата торғайны. Ул оҙаҡ йәшәне. 88 йәшкә етеп, тыныс ваҡыттарҙы күреп, етеш, матур тормошта ла йәшәп, донъя ҡуйҙы.\nӘ Еңеү байрамы яҡыная башлаһа, һуғыш йылдары тураһында иҫкә алыуҙар күбәйә, шуғалыр инде, был бәләкәй генә етеҙ, матур апайҙың почта сумкаһын аҫып, ҡулына өсмөйөшлө һалдат хатын тотоп йүгерә-атлай килеп сыҡҡаны иҫкә төшә. Уның да ҙур өлөшө бар бит был еңеүҙә, һуғышта еңеүҙә генә түгел, унан һуңғы йылдарҙағы ауырлыҡтарын еңеүҙә лә... Шундайҙарҙы ла онотмау кәрәк ...


Яҙғы сәсеү эштәрен башҡарып сығыу өсөн республикаға 340 мең тонна орлоҡ кәрәк. Ужымды ҡабаттан сәсеүҙе лә өҫтәһәң - тағы 30 мең. Башҡортостан Хөкүмәте Премьер - министры урынбаҫары Шамил Вәхитов Республика Йортонда үткән сираттағы селектор кәңәшмәһендә ошо турала хәбәр итте. Һәм беренсе апрелгә эш барышы хаҡындағы мәғлүмәт менән таныштырҙы. Тамсы ла шаярмайынса, Вәхитов яҙғы сәсеү майҙаны ике миллион гектарҙан күберәк тәшкил итәсәк, тип белдерҙе. Уның 1,4 миллион гектарында бөртөклөләр һәм ҡуҙаҡлы культуралар, 70 меңдән ашыуында - шәкәр сөгөлдөрө, 115 мең гектарҙа - көнбағыш сәселәсәк. Бер миллион ярым гектарҙан ашыу майҙанға мал аҙығы культуралары сәсеү ҡаралған. 60 процентҡа тиклем майҙанда ужымды ҡабаттан сәсеү\nОрлоҡ материалының 96 проценты кондицияға еткерелгән, тип\nхәбәр итте Вәхитов. Әммә Иглин, Бөрө, Ейәнсура һәм Дыуан райондарында таҙартылмаған орлоҡ күп. Ҡайһы бер урындарҙа\nорлоҡто һайлап алыу эше тейешле кимәлгә ҡуйылмаған. Асҡын, Ғафури, Иглин, Салауат һәм Шишмә хужалыҡтарында бер тонна\nорлоҡ та һайланып алынмаған. Ғөмүмән, бөгөнгө көнгә пландың\n61 проценты ғына үтәлгән, тип әйтергә мөмкин.\nВәхитов сорттарҙы алмаштырыу һәм яңыртыу темаһына ла\nтуҡталып үтте. Республиканың дүрт районында юғары репродукциялы орлоҡтоң ҙур өлөшө (20 - 31 процент) тупланған , уларҙағы элиталы орлоҡтар пландың 20 - 53 процентын тәшкил\nитә. Вице - премьерҙың һүҙҙәре буйынса, БР Ауыл хужалығы министрлығы элиталы орлоҡтар кемгә кәрәгерәк, шуларға таратып бирергә тейеш.\nУның сығышында мал аҙығы етештереү темаһына айырым урын б ирелде. Йыл һайын Республика Йорто стеналарында күп йыллыҡ үләндәр структураһында ҡуҙаҡлылар өлөшөн арттырыу бурысы ҡуйыла. Идеалда уны 85 процентҡа тиклем күтәрергә кәрәк. Һуңғы ултырыш иһә Башҡортостандың туғыҙ районында\nҡуҙаҡлы культураларҙың бөтөнләй булмауын күрһәтте. Рапс һәм\nмай сығарыу орлоҡтары менән дә шул уҡ картина күҙәтелә. Ауы л хужалығы министрлығы һәм БР Хөкүмәтендә был һорау күпме генә күтәрелмәһен, күпмелек райондар, рапс етештереү өсөн\nшарттар уңайлы булыуына ҡарамаҫтан, был эшкә тотонорға ашыҡмай. Асҡын, Иглин, Ҡалтасы, Ҡариҙел, Краснокама, Мәсетле, Мишкә, Тәтешле, Яңауыл райондарында бер гектар рапс та ҡаралмаған. Мал аҙығы структураһында люцерна, судан үләненә майҙан аҙ бүленә. Ҡоролоҡҡа сыҙам булған был культуралар "мал аҙығы" майҙанының ни бары 9, 4 процентында сәселә. Архангель, Асҡын, Балаҡатай, Борай райондарында улар\n- Беҙҙә был культура орлоҡтары етерлек күләмдә, - тип билдәләне Шамил Вәхитов. - Стәрлетамаҡ орлоҡ станцияһында 17 тонна, Өфө станцияһында - 40, Баймаҡта - туғыҙ тонна орло ҡ\nДөйөм алғанда, республикала яҙғы сәсеү эштәрен үткәреү йәһәтенән Башҡортостан Хөкүмәте хафа белдермәй. Төбәк агросәнәғәт йүнәлешендә эшләй, һәм ауыл хужалығы эштәрен алып барыу буйынса тәжрибә етерлек. Өҫтәүенә ауыл хужалығы тауарҙары етештереүселәргә йола буйынса дәүләт кимәлендә яҡлау күрһәтелә. Мәҫәлән, быйыл ауыл хужалығының сезонлы эштәренә республика бюджетынан 400 миллион һум бүлеү ҡарала, тип белдерҙе БР Хөкүмәте Премьер - министры урынбаҫары. Яҙғы сәсеү эштәренә 230 миллион һум күләмендә бюджет кредиттары биреү күҙ уңында тотола.


25 майҙа Башҡортостандың барлыҡ мәктәптәрендә һуңғы ҡыңғырау шылтыраясаҡ // Йәмғиәт | новости башинформ.рф\n25 майҙа Башҡортостандың барлыҡ мәктәптәрендә һуңғы ҡыңғырау шылтыраясаҡ\n11:15, 25 мая 2012 Йәмғиәт\n25 майҙа Рәсәйҙең мәғариф учреждениеларында һуңғы ҡыңғырауҙар шылтыраясаҡ. Башҡортостанда 70 мең уҡыусы – 27 мең ун беренсе класс уҡыусыһы һәм 43 мең туғыҙынсы класс уҡыусыһы мәктәпте тамамлай.\nУҡыу йылы тамамланыу менән балаларҙы республиканың мәғариф министры Әлфис Ғаязов ҡотланы. Ведомство башлығының сәләмләү хатында былай тиелә: «Тағы бер уҡыу йылы тамамлана. Тулҡынландырғыс мәл – һуңғы ҡыңғырау шылтырай, уҡытыусылар һәм класташтар менән хушлашыу. Һеҙгә, мәктәпте тамамлаусыларға, буласаҡ һөнәр, уҡыу йортон һайлау буйынса киң мөмкинлектәр бирелгән. Һәм был мөмкинлектәр менән дөрөҫ файҙаланырға кәрәк. Күпселек йәһәттән буласаҡ тормош юлығыҙ һәм профессиональ карьерағыҙ һеҙҙең һайлауҙан, әҙерлек кимәленән, тырышлыҡтан тора. Мәктәпте тамамлаусыларҙың барыһына ла имтихандарҙы уңышлы тапшырыуын, тормошта дөрөҫ юл һайлауын, был юлда изгелеккә, дөрөҫлөккә һәм үҙ көстәренә ышанып атлауын теләйем. Уҡытыусыларығыҙ һәм ата-әсәләрегеҙ һеҙҙең менән ғорурланһын».\nБөгөн мәктәптәрҙә тантаналы саралар һәм концерттар үтә. 18 сәғәттә Өфөлә дөйөм ҡала яҙғы сығарылыш кисәһен үткәреү планлаштырыла.\nӘммә дүшәмбе, 28 майҙа, йәнә берҙәм дәүләт имтихандары старт ала. Тәүге һынауҙар – информатика, биология һәм тарих буйынса. 31 майҙа – рус теленән мотлаҡ имтихан, 4 июндә — сит телдәрҙән һәм химиянан, 7 июндә — математика буйынса икенсе мотлаҡ имтихан, 13 июндә — йәмғиәтте өйрәнеү һәм физиканан, 16 июндә география һәм әҙәбиәттән имтихандар була.\nСығарылыш кисәләре 23 июнгә билдәләнгән.\nТеги: мәғариф,һуңғы ҡыңғырау


Юлдар оҙон булһа булһын... » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Юлдар оҙон булһа булһын...\nЮлдар оҙон булһа булһын... 17.11.2011 // Йәмғиәт\nБашҡа ваҡыттарҙа ла юлһыҙ йәки бөтөнләй йөрөгөһөҙ урындарҙы йөк менән үтә алмай, тәгәрмәстәренә сынйыр беркеткәндә лә, Зәки, ниндәй хәйлә менәндер, өҫ-башын бысраҡтан һаҡлап ҡала белә ине.\nИшле ғаиләлә иң оло бала булараҡ, ҡул араһына иртә инә Зәки. Һуғыш михнәттәренән, яраларынан һаулығын бик иртә юғалтҡан атаһынан ағас һәм тимер эштәренә бәләкәйҙән өйрәнә.\nАуыл мәктәбенән һуң Зәки Таштимер һөнәрселек училищеһына уҡырға инә. Уны тамамлағас, шофер һөнәрен үҙләштерә.\nЭш башлап китеүе ауырға тура килһә лә, йәш механизатор үҙ бурысын оло сыҙамлылыҡ менән башҡара. Ул ваҡыттарҙа колхозда гараждар йылытылмай. Үҙенә беркетелгән иҫке “Беларусь” тракторының аҫтына ҡышҡы һыуыҡтарҙа иртә таңдан ут яғып, моторҙы йылытып, ҡабыҙып алғансы, байтаҡ ҡына ваҡыт уҙа.\nСовет Армияһындағы хеҙмәтенең һуңғы ярты йылында сиҙәм ерҙәрендә уңыш йыйыу эшендә ҡатнашып, Ҡаҙаҡ ССР-ы Хөкүмәтенең Маҡтау грамотаһына лайыҡ була. Хәрби хеҙмәтен тултырғас, Зәки Шәмсетдин улы туған колхозына ҡайтып, оҙаҡ йылдар шоферлыҡ эшен башҡара. Уға беркетелгән техника һәр ваҡыт таҙа, төҙөк. Ауыл техникаһын ныҡлы белгән кеше булараҡ, бер нисә йыл механик булып та эшләй.\nҒаиләһендә лә бәхетле Зәки Шәмсетдин улы. Үҙе кеүек йәштән үк колхозда тырышып эшләгән Нәби ауылы ҡыҙы Гөлсирә менән 42 йыл татыу йәшәп, биш ҡыҙға ғүмер бирҙеләр. Өлкәндәре Роза район дауаханаһында шәфҡәт туташы булып эшләй, ауырыуҙарға иғтибарлылығы, итәғәтлелеге менән абруй ҡаҙанған. Икенсе ҡыҙҙары Фәнүзә Нәби ауылында донъя көтә, балалар үҫтерә. Учалыла сәнғәт училищеһын, М. Аҡмулла исемендәге БДПУ-ның музыка факультетын тамамлаған Гөлназдары Стәрлетамаҡ ҡалаһында йәшәй. Резеда ла уның юлын һайланы — Өфө дәүләт сәнғәт академияһында белем ала. Рая БДУ-ның филология һәм журналистика факультетында ситтән тороп уҡый.\nЗәки Шәмсетдин улына күптән түгел 60 йәш тулды. Халыҡ-ара өлкәндәр көнө тирәһендә булды ул. Әммә был байрам тантанаһында етәкселәр 40 йылға яҡын ғүмерен туған хужалығын үҫтереүгә арнаған хеҙмәт ветеранын иҫкә алманы. Бөтөрөлөүгә дусар ителгән “Ҡыҙыл таң” хужалығында заманында көсөн, ваҡытын йәлләмәй, оло маҡтауға, ихтирамға, иғтибарға лайыҡ кешеләрҙең йәштәргә үрнәк булырлыҡ хеҙмәт дандары ниңә онотола? Бөтә донъяны баҫып алған битарафлыҡтың бер сағылышы түгелме был?!\nһуғыш, хеҙмәт һәм


Шәһәр баҡсаһында - Wikisource\nСығанаҡ: Шәһәр бакчасында : [хикәя] // Әхбар. – 1908. – 25 июнь. • * Электрон төрө «Башҡорт теле корпусы»ның «Проза» бүлегенән алынған.\nШәһәрҙә тороусыларҙың, ҡыҫҡаса әйткәндә, байыраҡ кешеләрҙең, йәй көнөндә күңел асып, хәсрәттәрен баҫып йөрөй торған урындары баҡсаларҙыр. Көн буйынса ҡыҙҙырып торған эҫе ҡояш байырға яҡынлаһа, баҡсаға пар-пар булып һәр тарафтан килә башлайҙар. Береһенән-береһе уҙҙырырға тырышҡан матур кейемлеләр, үҙҙәренең матурлыҡтарын, ҡиммәтле кейемдәрен был майҙанға килеп күрһәтергә вә үҙҙәре күрергә киләләр.\nМин шәһәрҙең бер яҡ ситендә торһам да, бәғзе көндә, был баҡсаға килеп, бер яҡ ситтән тамаша итеп, аҙыраҡ ултырып ҡайтмаһам, күңелемдең тулҡыны баҫылмай. Ҡом һипкән юлда, улар араһында аҡрын ғына ары-бире йөрөргә ҡыҙыҡһам да, был кейемем, был сифатым илә улар араһына кереп, йәмһеҙләрмен тип уйлап, бер яҡ ситтәрәк булған эскәмйәгә ултырырға мәжбүр буламын. Был баҡсала һәр кемдең хаҡы тигеҙ икәнен белһәм дә, ихтимал, ундағы кешеләр, «был да бында кереп йөрөй», тип әйтерҙәр. Бөгөн дә мин килеп ғәҙәтемсә ултырҙым. Бөгөн һауа бигерәк саф, болот та, ел дә юҡ.\nАһ, баҡса, ни ҡәҙәре гүзәл манзара тәшкил итеп яһап тора!..\nЗур-ҙур үҫкән ҡуйы япраҡлы ағастар, шул ҡуйы япраҡтар араһында аҫылынып ҡуйылған, ай ҙурлығында булған электрик фонарҙары, бигерәк тә бының аҫтында йөрөгән ирҙәр ҡатыш күберәге ҡатын-ҡыҙҙар — күҙ алмайынса ҡарап торорлоҡ дәгелме? Быларҙың әҡсәре асыҡ йөҙлө, ҡайғы-хәсрәтһеҙ күренәләр. Быларға донъяның насарлыҡтары ирешмәйме икән ни һуң? Юҡһа былар йәннәттән ваҡытлыса ғына бында килеп, кире ҡайтып китәләрме икән? Бигерәк тә араларында йөрөгән мәләк кеүек матур ханымдар минең ике күҙемде үҙҙәренә ҡараталар. Быларҙы ҡыҫҡа ғына әйткәндә, таусиф итеп бөтөрөр хәл дә юҡ.\nБылар фәлән нәмәгә оҡшағандар, тип әйтергә, йыһанда бер нәмә табыу мөхәл эш. Сөнки былар тәбиғәттән әйләнеп сыҡҡан иң аҫыл инсандарҙың да аҫылдары булып, иң матур зиннәттәр илә зиннәтләнгәндәр. Быларҙы оҡшатырлыҡ нәмәнең барсаһы быларҙың өҫтәрендә булып, уларға хеҙмәтсе генә булғандар. Был ҡыҙҙарҙың йөҙҙәрен күктәге айға тәшбиһ итер инем, ай бит бик йөзьи һәм дә үҙендә хәйәт юҡ, һытыҡ йөҙлө, ҡар кеүек бер нәмә. Уларҙың, электриктың ағып торған нурҙары араһында, балҡып торған йөҙҙәрен нисек итеп шаҙра айға тәшбиһ итергә йәсәрәт итәйем? Былай итһәм, быларға хыянат ҡылған булырмын, тип тә ҡурҡам. Шатланып һүҙләшеп барған ваҡытта, көлөп ебәргәндә күренеп ҡалған тештәрен ынйыға оҡшатырға ла ҡурҡам. Ынйы бит диңгеҙ төбөнән сыҡҡан, һәр кемдең ҡулында булырға мөмкин булған бер нәмә. Бының кеүек матурҙарҙың ҡаштары бәғзе кешеләр — йәйә кеүек, бәғзеләре — ҡәләм берлә һыҙылған кеүек тип, таусиф ҡылған булалар, был тәшбиһтәре бигерәк урынһыҙ инде. Ҡараған кешеләрҙе мосахәр итә торған был ҡара ҡаштарға миҫал килтермәк бик ағырҙыр.\nАрҡа буйлап һуҙылып һалынған йәиһә баштарына төрөлөп ҡуйылған ҡара һәм һарғылт сәстәрҙе — ебәк кеүек тигән булалар. Был ни тигән һүҙ? Ебәк бит шул гүзәл сәстәрҙең эйәләрен өрөтеп йөрөргә яратылған бер хеҙмәтсе генә. Нисек оялмай уларҙың сәстәрен шәйлә ҡорт яһаған ебәккә тәшбиһ итергә кәрәк?\nБигерәк ғәжәп эш шул — уларҙың һәр кеше мәфтүн булырлыҡ, үлектәрҙе, йән кертеп, тергеҙерлек бит алмаларын бәғзе кешеләр — алма кеүек тигән булалар. Бото ҡырҡ тинлек, ашала торған алманы быларҙың бит алмаларынан артыҡ итәләр. Орухһыҙ һалҡын бер алманы был дәрәжәгә мендереү кеүек урынһыҙ шәй улырмы?\nАл-ҡыҙыллы ирендәрен ал-ҡыҙыллы сәскәләргә тәшбиһ итеүҙәренә лә мин мөсәлләм булып етә алмайым. Сөнки мин сәскәне күргән ваҡытта хайран ҡалып торған бер кешене лә күргәнем юҡ. Әммә былар, ирендәрен тибрәтеп, бер генә һүҙ әйтһәләр ҙә, күргән кеше ихтыярһыҙ, уларҙың ағыҙына бағып хайран ҡалалар. Уларҙың шул ирен арҡыры сыҡҡан һүҙҙәре шул дәрәжә нөфүзле була, хатта байлыҡтарҙы ла бөтөрә ала, мәмләкәттәрҙе лә харап иткеләй. Мин ғаҡыллы тигән егеттәрҙе ғаҡылынан яҙҙыралар.\nБәғзе ғәрәп шағирҙары быларҙың бөгөлөп-һығылып торған, һауаға осоп китергә йөрөгән зифа буйҙарын әллә ниндәй ағастарға, беҙҙең был ерҙә — тал сыбыҡҡа тәшбиһ ҡылалар. Мин был тәшбиһтәр менән бөтә ғүмерем буйынса мөсәлләм була алмам. Ҡышҡар шәкерттәренән күп артыҡ дәрәжә ҡаршы тороп, бәхәс итергә ҡурҡам.\nТеләһә ҡайҙа, һаҙҙа үҫә торған ағастарҙы килтер ҙә, был зифа буйҙар дәрәжәһенә ҡуй! Бынан артыҡ урынһыҙ истиғмал буламы һуң? Быларҙы кәрәк ҡәҙәре таусиф вә тәшбиһ итеп торорға был донъяла миҫал тапмағас, башҡа ерҙәрен һәм урындарын тәшбиһ итеп мәшәҡәтләнмәҫкә кәрәк. Күп ғашиҡтар әйткәнсә, таусифтан ғажизлекты белдерә торған: хур кеүек, мәләк кеүек, пәрей кеүек тип, ҡыҫҡаса ғына әйтергә тейешле. Мин дә уларҙың тәшбиһтәренә иштираҡ итә алам. Сөнки буйлә, әллә ниндәй мәфрүз нәмәләргә тәшбиһ итмәк — быларҙың донъяла мисле юҡ тимәктер.\nБыл гүзәл ханымдарҙың, ағастар аҫтында бер яҡтан бер яҡҡа ағып, аҡрын ғына хәрәкәт итеүҙәре, бәғзеләрҙең эскәмйәләргә теҙелешеп ултырыуҙары, быларҙың ағыҙҙарынан сыҡҡан әллә ниндәй тауыштар кемде мосахир итмәҫ? Был да етмәһә, тик тора торған япраҡтарҙы хәрәкәт иттерә торған музыка тауышы кешенең дәртен ҡуҙғата. Музыка быларҙың ғишҡына нисек матур тауыш сығара, әллә ниндәй айырылышыуҙарҙы, бик ҡыҙыҡ гүзәл манзараның тиҙ генә бөтөүен иҫкә төшөрөп, йәсәрәтләнә. Япраҡтар үҙҙәренең еҫтәрен саф һауаға ҡатыштырып, быларҙың өҫтәренә сәсәләр. Ботаҡтарынан ысҡынып китеп, быларҙың өҫтәренә ташланырға теләйҙәр. Йөрәге хәсрәтле кеше кеүек хәрәкәт итәләр.\nБылар араһында, ҡоро кейем илә матурланып, ғиффәтһеҙлек илә гүзәл күренергә йөрөүселәре лә барҙыр, зарар юҡ, ул һаман тегеләрҙең ҡәҙерҙәрен генә арттыра.\nМәҡәләмдең башынан бирле гүзәл ханымдарҙы, баҡсаның манзараһын маҡтап яҙып киләм. Үҙем дә ғәжәп итәм, ҡәләмдең һаман яҙғыһы килә. Был ергә ҡәҙәр уҡыған кеше: «Был быларға ғашиҡ икән дә, башҡа бер нәмә лә уйламай икән, быларҙы күргәс, ләззәтләнеп, хәсрәттәре бөтөп, ҡайғыһыҙ бер кеше булған да ҡуйған»,— тип әйтер. Унда йөрөгән ханымдарҙың әллә ниндәй гүзәллектәре вә хур кеүек сифаттары булһа ла, минең өсөн бер күҙ тултырып ҡарауҙан башҡа файҙалары юҡтыр. Уларҙың осоп китер кеүек булған йөрөштәре, күккә сығып, ағас япраҡтарын хәрәкәт иттергән музыка тауыштары, ай ҙурлығында әллә нисә урында балҡып торған электриктар минең хәсрәтемде бик ваҡытлыса ғына оноттора алалыр. Туғрыһын әйтәм, бер йәһәттән, быларҙың йөҙҙәрен үткәндә генә күреп ҡалыуым, икенсенән, бындағы, ебәктәргә солғанып йөрөүселәрҙән башҡа, быларҙың араларына керергә ҡурҡып вә оялып йөрөүселәр, хатта бөтә йәй буйына бының кеүек баҡсаға, бер мәртәбә булһын, килә алмаған хисапһыҙ кешеләр иҫкә төшөп, кәйефемде боҙа вә асыуландыра ине. Улар бит был ваҡытта эштән саҡ ҡайтып, ашарға ултыралар. Уларҙың баҡсалары — шул кескенә өйҙәре, музыкалары — балаларының аслыҡтан илаған тауыштары, электриктары — бишле лампалары, йөҙөнә ҡарап ләззәт ала торған ҡатындары ла — мейес алдында ҡыҙып-бешеп самауыр ҡуйып йөрөүсе ҡатынылыр.\nМин баҡсала ваҡытта шул алдымдан мәләк кеүек үтеп киткән матурҙарҙы тамаша итеп, ҡыҙығам, тегеләрҙе иҫкә төшөрөп, ҡыҙғанам. Мин был бер-беренә хилаф улған ике фекерҙе ихтыярһыҙ улараҡ уйлайым. Һәм был ихтыярһыҙ ҙа булырға тейешле. Сөнки бер кеше матур йөҙлө ханымдарҙы күргәндә, музыка ауазын ишеткәндә, баҡсаларҙы аралап йөрөгәндә шатланмаһа, ул кешенең тәбиғәте боҙолған, табибҡа мөрәжәғәт итергә кәрәк, тип әйтәләр түгелме? Әлбиттә, бының илә дәртләнеүҙәр ғәйре ихтыяри булырға тейешле.\nБыларҙы күргәндә, теге фәҡирҙәр иҫкә төшә лә, ихтыярһыҙ улараҡ, уларҙы ла ҡыҙғанырға башлана, әллә нәмәләр иҫкә төшә, асыу килә башлай, ни эшләргә белеп булмай. Шулай бер аҙ торғас, баҡсанан сығып, ҡайтып киттем.\nRetrieved from "https://wikisource.org/w/index.php?title=Шәһәр_баҡсаһында&oldid=638840"


Ялған расписка » «Йәшлек» гәзите | Газета «Йәшлек» | Официальный сайт газеты Йэшлек\nГазета "Йәшлек" » Яңылыҡтар таҫмаһы » Ялған расписка\n21.06.2019 Ялған расписка\n"Рәсәй гәзите" яңы мутлыҡ хаҡында хәбәр итә. Был мутлыҡтан бер кем дә һаҡланмаған, үкенескә.\nМәскәүҙә йәшәүсе Валентина Ивановна яңыраҡ машина өсөн штрафтар юҡмы икәнен белер өсөн дәүләт хеҙмәттәре сайтына инеп, Ростов өлкәһе Каменск-Шахтинск ҡалаһының һалым инспекцияһы иҫәбенә дәүләт пошлинаһын түләү буйынса 4075 һум бурысы барлығын күрә.\nВалентина Ивановна ғүмерҙә лә был ҡалала булғаны ла юҡ, һәм бурысы ла булыуы мөмкин түгел. Аптыраған ҡатын редакцияға мөрәжәғәт итә. Асыҡланыуынса, Туниян В.Ю. исемле граждан расписка буйынса суд бойороғо сығарыуҙы һорап, судҡа ғариза менән барған. Был расписканы, йәнәһе лә, Валентина Ивановна яҙған. Уның буйынса ҡатын шул Туниянға 465 000 һум тейеш булып сыға. Суд бойороғон сығарыу буйынса суд та үткәрелеп тормай - уны шул ғаризаға һәм распискаға таянып ҡына сығаралар. Ә распискала - ысынлап та Валентина Ивановнаның паспорт мәғлүмәттәре. Адресы ғына икенсе күрһәтелгән. Тикшерә торғас, был муттарҙың эше булыуы асыҡланған.\nКешенең аҡсаһын урлау схемаһы түбәндәгесә, тиелә гәзиттә:\n1. Мут әҙәм граждандың паспорт мәғлүмәттәрен ала (ә ул мәғлүмәттәрҙе хәҙер Интернетта табыуы ап-анһат).\n2. Шул паспорт мәғлүмәттәрен яҙып, илдең икенсе өлөшөндә булһа ла бурыс тураһындағы ялған расписка менән мировой судҡа бара. Бурыслы кешенең йәшәү урыны (пропискаһы) тураһында судта артыҡ һорау биреүсе ғәҙәттә булмай.\n3. Мут әҙәм суд үткәреүҙе һорамай (ә нимәгә уға повестка буйынса ике яҡты ла иҫкәртеү, судҡа саҡырыу кеүек ҡатмарлыҡтар?), уға суд бойороғо ғына кәрәк. Был документ урындағы мировой судья тарафынан әҙерләнә, һәм "бирәсәкле" кеше был хаҡта белмәйәсәк тә.\n4. Алдаҡсы әҙәм ҡулына суд документын алыу менән банктарға, приставтарға бара һәм бирәсәкте ҡайтарырға ярҙам итеүҙәрен һорай. Һәм приставтар кешенең иҫәбенән (пенсия, пособие, кеҫә телефонынан һ.б.) аҡсаны алып, уға бирәсәк.\n5. Банк суд ҡарарына ышана, буйһона, шуға ла аҡсаһын уға ышанып тапшырған клиент алдында яуаплылығы юҡ.\n6. Полиция алдаҡ тураһында һуңлап белгәс, юғалған аҡсаны ла кире ҡайтарып, мут әҙәмде лә табып булмаясаҡ, үкенескә.\nНишләргә һуң был ҡапҡанға эләкмәҫ өсөн? Әлегә бар өмөт, үҙегеҙ беләһегеҙ, кемдә.


Уфимцев и жителей республики просят высказать свои мнения и предложения по изменению улицы Октябрьской Революции\nҠала халҡын Октябрь Революцияһы урамын үҙгәртеү буйынса үҙ фекерҙәре һәм тәҡдимдәре менән уртаҡлашырға саҡыралар\nОктябрь Революцияһы урамын йәйәүлеләр зонаһы булараҡ үҫтереү һәм төҙөкләндереү концепцияһын эш итеү сиктәрендә «Боронғо Өфө» сайты булдырылған. Бында һәр теләгән кеше урам менән бәйле фекерҙәрен, хәтирәләрен, тарихтар менән уртаҡлаша ала.\nОктябрь Революцияһы урамын йәйәүлеләр зонаһы булараҡ үҫтереү һәм төҙөкләндереү концепцияһын эш итеү сиктәрендә «Боронғо Өфө» сайты булдырылды. Бында һәр теләгән кеше урам менән бәйле фекерҙәрен, хәтирәләрен, тарихтар менән уртаҡлаша ала.\nБарлыҡ фекерҙәр ҙә Октябрь Революцияһы урамын һәм уның йәнәшәһендәге ихаталар биләмәләрен үҫтереү һәм төҙөкләндереү концепцияһын эшләгәндә иҫәпкә алынасаҡ.\nСайт үҙ тормошон граждандарҙан фекерҙәр туплағандан һуң да дауам итер, тип планлаштырыла. Унда урамды төҙөкләндереүҙең барышы ғына түгел, ә төрлө ваҡиғалар ҙа сағылыш табасаҡ.


Башҡортостандың төньяғында яңы йыл төнөндә көслө ҡар яуыуы көтөлә\n31 Декабрь 2019, 12:03\nӨФӨ, 2019 йыл, 31 декабрь. /«Башинформ» мәғлүмәт агентлығы/. Башҡортостандың төньяғында яңы йыл төнөндә көслө ҡар яуыуы көтөлә, тип иҫкәртә синоптиктар. Краснокама, Яңауыл, Ҡариҙел, Балаҡатай, Бөрө райондарында ҡар яуа.\n31 декабрҙә һәм 1 ғинуарҙа төндә Башҡортостанда урыны менән көслө ел фаразлана, уның тиҙлеге секундына 20-25 метрға етеүе ихтимал. Юлдарға көрт һала, буран ваҡытында күреү мөмкинлеге 500 метрҙан кәмей.


Киләсәгебеҙ үҙебеҙҙән тора » Табын\nАлександр Андреев үҙ сығышында халыҡты 18 марттағы һайлауҙа әүҙем ҡатнашырға саҡырҙы, илебеҙҙең һуңғы йылдарҙағы ҡаҙаныштары хаҡында һөйләне. Ысынлап та, 2000 йылдар башынан илебеҙҙә ҙур үҙгәрештәр булып үтте. Ауыл хужалығында, сәнәғәттә иҡтисади күрһәткестәр күҙгә күренеп яҡшырҙы. Аҡыллы сәйәсәт һөҙөмтәһендә донъя иҡтисади көрсөгө лә күрше дәүләттәр менән сағыштырғанда еңелерәк үткәрелде. Һөҙөмтәлә илдең төп валютаһы булған һумдың курсы тотороҡланды. Был инде халыҡтың һатып алыусанлыҡ мөмкинлеген арттырҙы. Илдең оборона ҡеүәте лә нығынды. Уҙған быуаттың 90-сы йылдарында халыҡ-ара аренала Рәсәйгә кәмһетеп кенә ҡараһалар, бөгөн илебеҙ менән иҫәпләшәләр, тиң күрәләр, көсөбөҙҙө таныйҙар. Бындай мөнәсәбәт тыныслыҡты һаҡлап ҡалыуға ла булышлыҡ итә.\n2001 йылда Владимир Путин республикабыҙ хаҡында: "Башҡортостанда үҙенең мәҙәниәте, дине, телдәре төрлөлөгө, халыҡтар дуҫлығы менән һыу тамсыһындағы кеүек Бөтә Рәсәй сағыла”- тигәйне. Был ысынында ла шулай. Республикабыҙҙа БРИКС һәм ШОС саммиттары, халыҡ-ара балалар уйындары үтеүе республикабыҙға ҡарата хөрмәт булып тора. 2020 йылда иһә республикабыҙ Бөтә донъя фольклориадаһын, 2021 йылда умартасыларҙың "Апимондия” халыҡ-ара конгресын ҡабул итәсәк. Башҡортостанды сит илдәргә танытыу, республикаға инвестициялар йәлеп итеү һәм туристар ағымын арттырыу өсөн бындай саралар бик кәрәк. Ҡеүәтле предприятиеларҙың республикаға инвестиция йәлеп итеүе Башҡортостан Республикаһы Башлығы Рөстәм Хәмитовтың алдан күрә белеүсәнлеге хаҡында һөйләй. Бындай алымдар республикабыҙҙы Рәсәйҙең үҫешкән тәүге ун төбәге исемлегендә күрергә мөмкинлек бирә.\nОшондай хәлдәр менән таныштырғандан һуң Александр Андреев халыҡтың һорауҙарына яуап бирҙе. Ауылға йәш белгестәрҙе эшкә ҡайтарыу, үҫмерҙәрҙе үлемгә саҡырыусы сайттарҙы закон нигеҙендә тыйыу һәм астырмау сараһын күреүҙе, муниципаль хеҙмәткәрҙәрҙең эш хаҡын арттырыу, алдынғы ҡарашлы йәштәргә ярҙам, бер сменалы уҡыуға күсеү өсөн мәғариф учреждениеларына өҫтәмә майҙан талап ителеүен һәм ошо мәсьәләне хәл итеүҙә ярҙам һоранылар.\nМәҙәниәт бүлеге начальнигы Елена Соколова "Берҙәм Рәсәй” сәйәси партияһының "Кескәй Ватан мәҙәниәте” программаһы буйынса район мәҙәниәт йортон модернизациялауға грант бүленеүен ыңғай яҡтан билдәләне. Әйткәндәй, республикала был программа буйынса 15 район мәҙәниәт йорто яңыртыласаҡ һәм был маҡсатҡа Башҡортостанға 87 миллион һум федераль субсидия йүнәлтелә.\nИлебеҙҙәге тотороҡлолоҡто һаҡлап ҡалыу өсөн 18 мартта барыбыҙ ҙа һайлау участкаларына килеп үҙебеҙҙең тауышты лайыҡлы кандидатҡа бирергә тейешбеҙ,- тиеште йыйылышта ҡатнашыусылар.\nДөйөм алғанда, кандидаттың ышаныслы кешеһе менән осрашыу эшлекле шарттарҙа үтте һәм унда ҡатнашыусылар үҙҙәренә кәрәкле һығымтаны яһағандарҙыр, тип ышанғы килә.\nБындай осрашыу районда тәүгеһенә үтте. Территориаль һайлау комиссияһы мәғлүмәттәренә ярашлы, РФ Президентлығына дәғүә итеүсе башҡа кандидаттарҙың (8 кеше) ышаныслы кешеләренән әлегә осрашыу уҙғарыуға яҙма заявка булмаған.\nҺайлау алды марафоны ҡыҙыу төҫ ала. Был аҙнала территориаль һайлау комиссияһы үҙҙәренең эш планына ярашлы участка һайлау комиссиялары менән уҡыуҙар уҙғара.